BalkanMagazin :: Energetska efikasnost u Srbiji\nponedeljak, 23. jul 2018 13:03\nSrbija troši i do tri puta više energije u odnosu na EU zemlje u okruženju a čak četiri do pet puta više u odnosu na razvijenije evropske države, što znači da će joj biti veoma teško da dostigne ciljeve EU - povećanje energetske efikasnosti od 32,5 odsto do 2030. godine.\nEvropska komisija, Savet EU i Evropski parlament dogovorili su u junu nove propise o energetskoj efikasnosti, koji predviđaju da se do 2030. godine uštedi 32,5% energije. Povećanje energetske efikasnosti više je željeni nego obavezujući, ali ipak pokazuje pravac kome se stremi, kao i na kojoj su etapi puta države članice, ali i kandidati za članstvo.\nSrbiji, u tom smislu, ne nedostaju dugoročne strategije za racionalniju potrošnju energije. Tu su i propisane mere, a preduzimaju se i konkretne aktivnosti kako bi se unapredila energetska efikasnost. Sve to još uvek nije dovoljno da bi se govorilo o značajnijem napretku, jer ako se kao merilo uzme ukupna potrošnja energije u odnosu na ekonomske aktivnost, Srbija troši i do tri puta više energije, u odnosu na EU zemlje u okruženju ili četiri do pet puta više, u odnosu na razvijenije evropske države.\nEnergetski intenzitet, kao odnos utrošene energije i bruto društvenog proizvoda, u Srbiji je znatno ili i do pet puta veći nego u zemljama Evropske unije, pokazuju zvanični podaci. Razlog su slaba privredna aktivnost, okruženje još nedovoljno atraktivno za investitore, kao i niska cena električne energije. Ovo poslednje, mogu da potvrde i rezultati prošlogodišnjeg istraživanja Elektroprivrede Srbije, koji pokazuju da naši građani troše i do 60 odsto više električne energije od onih koji žive u EU, iako je životni standard u Srbiji dosta niži. Ovakva „klima“ utiče na nedovoljno razvijenu svest građana, ali i kompanija o prednostima ulaganja u cilju ušteda energije. Ohrabrujuće je ipak to što evidentno postoji potencijal za optimizaciju potrošnje, a od države se očekuje da bude zamajac u tom procesu, koji će unaprediti energetsku efikasnost.\nSrbiji, u tom smislu, ne nedostaju dugoročne strategije za racionalniju potrošnju energije. Tokom poslednjih pet godina, kroz niz normativnih mera i akata, stvoreni su uslovi za značajno unapređenje energetske efikasnosti, a preduzimaju se i konkretne aktivnosti kako bi se smanjila potrošnja energije.\nZakon o efikasnom korišćenju energije, kojim su stvoreni pravni okviri za uvođenje niza mera za povećanje energetske efikasnosti i stvaranje osnova za finasiranje projekata u toj sferi, donet je 15. marta 2013. godine. Na osnovu tog akta naredne godine je počeo sa radom Budžetski fond za unapređenje energetske efikasnosti, kao budžetska linija u okviru Ministartstva rudarstva i energetike, nadležnog za dodelu sredstava krajnjim korisnicima putem javnog poziva. Kao mehanizam, usmeren na javni sector, odnosno, jedinice lokalne samouprave, Fond treba da obezbedi finasiranje mera energetske efikasnosti prema jasno definisanom planu i prethodno uspostavljenim kriterijumima. Međutim, sredstva kojima Fond raspolaže, imaju svoje limite. Broj potrebnih stručnjaka je, takođe, nedovoljan da bi se očekivale značajne uštede.\n„Zbog veoma malih raspoloživih sredstava, od 1,2 miliona evra godišnje, kao i ograničenih ljudskih resursa ministarstva do sada smo uspeli da finasiramo samo 39 projekata u jedinicama lokalne samouprave. Na realizaciju tih projekata je potrošeno 230 miliona dinara iz budžeta i 500.000 dolara donacije UNDP-a. Prosečne uštede ostvarene kroz ove projekte iznosile su oko 40 odsto, što ukazuje na opravdanost rada Fonda“, kaže Stevica Deđanski, državni sekretar u Ministarstvu rudarstva i energetike.\nZahvaljujući projektima povećanja energetske efikasnosti u objektima javnog sektora na svakih 50 dinara ostvaruje se ušteda energije od jednog kilovat-časa. Procenjuje se da bi daljim ulaganjem u energetsku efikasnost uštede u javnom sektoru mogle dostići i do 123, 4 miliona evra godišnje. Istovremeno, za revitalizaciju svih zgrada u javnom sektoru bilo bi potrebno oko 1,2 milijarde evra, s tim što se u ovim objektima sada na energiju troši oko 270 miliona evra godišnje.\nUnapređenje energetske efikasnosti zahteva i obučen kadar. U Srbiju je zato uveden sistem energetskog menadžmenta (SEM), koji treba da obezbedi praćenje i planiranje energetske potrošnje i sprovođenje mera energetske efikasnosti u gradovima i opštinama, javnom sektoru i privredi, odnosno, kod velikih potrošača, sve u cilju postizanja ušteda koje propisuje Vlada.\nSistem koji je prvenstveno usmeren na jedinice lokalne samouprave, javne i komercijalne objekte i privredna društva u industriji, funkcioniše tako što obveznici sistema imenuju energetske menadžere uz čiju pomoć realizuju propisane obaveze, odnosno, da Ministarstvu rudarstva i energetike dostavljaju godišnje izveštaje o potrošnji i uštedi energije.\nSistem energetskog menadžmenta, inače, uspešno funkcioniše već dve godine. Na Mašinskom fakultetu Univerziteta u Beogradu, ovlašćenom da sporovodi obuke, do sada je licencirano oko 220 energetskih menadžera.\n“Identifikovani su obveznici sistema u industriji. Takođe, svi gradovi i opštine sa više od 20.000 stanovnika treba da imaju energetskog menadžera, što je već ispunilo više od 70 lokalnih samouprava. Programirana je SEM baza podataka, u kojoj se nalaze podaci o godišnjoj potrošnji primarne energije. Takođe, putem informacionog sistema za energetski menadžment (ISEM), kao druge baze, počelo je prikupljanje podataka o potrošnji energije i vode u javnim objektima. U prikupljanju podataka za bazu ISEM do sada su se posebno istakli Niš, Pančevo i Novi Sad”, ističe Deđanski.\nU pravcu uspostavljanja regulatornog i institucionalnog okvira, kao i obezbeđenju podsticaja za sprovođenje unapređenje energetske efikasnosti, doneti su još neki akti. Pravilnik, kojim se uvodi kriterijum energetske efikasnosti u javne nabavke određenih vrsta proizvoda, kao i pravilnik kojim se propisuje ESKO model pružanja energetske usluge kada je naručilac usluge iz javnog sektora. (Prim. aut. Uvođenje ESKO (Energy Service Company) kompanija, predstavlja inovativni vid menadžmenta u energetici. Naime, ESKO kompanije pored inovativnih projekata za ostvarenje veće energetske efikasnosti i smanjenja potrošnje energije, klijentima nude i finansijska rešenja za njihovu realizaciju. U tom smilsu, ESKO kompanija profit naplaćuje iz ostvarenih ušteda svojih klijenata, čime preuzima rizik naplate svojih usluga sve do momenta kada prvi rezultati – uštede, ne budu ostvareni i evidentirani. ESCO kompanija finansira implementaciju projekta energetske efikasnosti i otplatu sopstvenih ulaganja bazira na 80 odsto generisanih energetskih ušteda, dok 20 odsto uštede ostaje na raspolaganju klijentu.)\nDoneti su i brojni pravilnici kojima se propisuje obaveza označavanja energetske efikasnosti proizvoda koji utiču na potrošnju energije, čime je preneta EU Direktiva 2010-2030. U skladu sa standardima Unije, uvedena su, takođe, i pravila eko dizajna proizvoda, čime se zabranjuje stavljanje na tržište proizvoda koji ne zadovoljavaju propisane kriterijume energetske efikasnosti. Osnovni propis iz oblasti eko-dizajna se očekuju do kraja ove godine, kada će biti definisani i rokovi za donošenje propisa eko-dizajna za određene vrste proizvoda.\nU cilju unapređenja energetske efikasnosti i ispunjenja međunarodnih obaveza koje je Srbija preuzela, Vlada Srbije je 2010. godine postavila cilj o uštedi finalne energije od devet odsto do 2018. godine.\n“U pravcu dostizanja tog cilja, na predlog Ministarstva rudarstva i energetike, Vlada Srbije je usvojila tri akciona plana za unapređenje energetske efikasnosti (APEE). Na osnovu realizacije ovih akcionih planova, u periodu od 2010. do 2015. godine, ostvarene su uštede od 93 odsto ili oko 50 odsto ušteda koje treba ostvariti zaključno sa 2018. godinom, što prati i smanjenje emisije ugljen-dioksida od oko 2,1 miliona tona”, istakao je Deđanski.\nSektor zgradarstva se percipira kao oblast u kojoj se mogu ostvariti najveće uštede, bilo da je reč o javnim ili stambenim zgradama. Ministarstvo nadležno za poslove građevinarstva je donelo dva pravilnika u oktobru 2012. godine, kojima se propisuju mere energetske efikasnosti u zgradama i vrednovanje tih objekata kroz kategoriju energetske efikasnosti koju zadovoljavaju. Sada se radi na unapređenju ovih akata, u smislu njihovog daljeg usaglašavanja se EU propisima.\n“Treba istaći da je za unapređenje energetske efikasnosti u stambenom sektoru potrebno obezbediti odgovarajuće finansijske podsticaje, stručnu pomoć ali i raditi dosta na podizanju svesti”, ocenjuje Deđanski.\nDa energetska efikasnost mora mnogo više da se promoviše, kako bi se približila građanima potvrdilo je prošlogodišnje istraživanje (Ninamedije i) EPS-a, koje pokazuje da najveći udeo u potrošnji energije u domaćinstvima ima električna energija korišćena za grejanje stambenih prostorija. Građani Srbije za grejanje iskoriste duplo više energije nego što to čine prosečni Evropljani, jer godišnje potroše oko 220 kilovat-sati po kvadratnom metru. Sa druge strane, stepen energetske efikasnosti je na veoma niskom nivou, što potvrđuje podatak da 62 odsto građana, nema ugrađenu izolaciju u stambenim objektima i to najviše u Beogradskom regionu. Kao osnovni razlog za štednju električne energije 86 odsto građana navodi manji račun za struju, dok trećina njih nije znala da odgovori na pitanje, šta bi ih dodatno motivisalo da štede energiju.\nDeđanski smatra da je za promenu percepcije građana o važnosti optimizacije potrošnje energije neophodno da država da primere dobre prakse. U tom pravcu, uvedena je obaveza javnog sektora da sprovodi sistem energetskog menadžmenta, što podrazumeva restriktivnu kontrolu potrošnje energije u javnom sektoru, ali i planiranje mera za smanjenje potrošnje kroz imenovanje energetskih menadžera i donošenje programa i planova za ostvarivanje obavezujuće uštede energije od 1 odsto potrošnje primarne energije u prethodnoj godini.\nS obzirom na to da je potencijal za uštedu energije, ipak, najveći u domaćinstvima, u poređenju sa ostalim sektorima potrošnje, edukaciju građana o načinima za uštedu energije, trebalo bi da podstaknu i neka pravila koja počinu da se primenjuju na tržištu.\n“U tom smislu je uvedeno obavezno vidno obeležavanje energetske efikasnosti proizvoda, koji utiču na potrošnju energije i koji se nalaze u prodavnicama. Ministarstvo rudarstva i energetike u ovom trenutku nema kapacitet da sprovodi ovakvu vrstu aktivnosti, ali je u planu da se kroz projekte koji se finansiraju iz donacija, na primer IPA fondova, pripremi strategija podizanja svesti u oblasti energetske efikasnosti, kako bi se po tom osnovu sprovodile odgovarajuće aktivnosti. U proces podizanja svesti moraju se uključiti i nevladine organizacije, a posebno sredstva informisanja”, ocenjuje Deđanski.\nVeliki izazov, u ovom trenutku, predstavlja pronalaženje načina i uspostavljanje održivog dugotrajnog mehanizma finansiranja projekata i mera energetske efikasnosti. Posebno je bitno da se podsticaji obezbede za rehabilitaciju postojećeg stambenog fonda, jer rok otplate ovakvih projekata u Srbiji može biti i duži od 10 godina. Jedna od mera koje je resorno ministrstvo predložilo, u pravcu obezbeđivanja sredstava za investicije u energetsku efikasnost, je da se u Zakon o naknadama uvede naknada za energetsku efikasnost, jer se procenjuje da bi se na taj način, na godišnjem nivou mogla obezbediti sredstva u visini od oko devet miliona evra, koja bi bila uložena u unapređenje energetske efikasnosti i to u svim sektorima potrošnje energije.\n“Mi smo za ovaj projekat već dobili podršku Evropske komisije i imamo vrlo konkretno obećanje da će nam svojim bespovratnim sredstvima Komisija pomoći u povećanju obima ljudi zaposlenih u tom fondu. To bi, u praksi, značilo dobijanje značajnih sredstava, tako da od EU očekujemo oko 30 miliona evra bespovratnog novca. Ukoliko, pored toga, uspemo da formiramo i fond sa očekivanim kapacitetom od devet miliona evra godišnje, ali i tim od 30 ljudi, koji na tome budu radili ,bićemo na dobrom putu”, kaže Deđanski uukazujući na iskustva drugih zemalja, kojima je podrška EU institucija pomogla da kroz značajna sredstva unaprede energetsku efikasnost. “Hrvatska je dobar primer, jer je za sedam godina uspela da povučeviše od 500 miliona evra iz fondova Evopske unije, ali i Slovačka, koja je za isti period, sa timom od oko 150 zaposlenih, uspela da privuče više od dve milijarde evra sredstava. Dakle, ono što nama nedostaje jesu sredstva, kako bi mogli sve da finansiramo, ali nam nedostaje i ljudski kapacitet da podignemo sve to na nivo koji mi želimo“.\nKada se sve sabere, čini se da je važno razumeti da energetsku efikasnost ne treba posmatrati kao štednju jer ona podrazumeva odricanja, već je pre sagledavati kao proces promena navika koje neće narušiti kvalitet života, ali će sigurno smanjiti troškove i uticati na očuvanje životne sredine.\nSasvim je izgledno i da ulaganje u različite mere energetske efikasnosti indirektno doprinosi ne samo ukupnom već i lokalnom ekonomskom razvoju i kreiranju novih radnih mesta. Srbija, takođe, ima šansu da kroz aktivnosti na implementaciji mera štednje uposli respektabilan broj ljudi, najpre u građevinskoj industriji.\nU kontekstu pridruživanja EU, važno je i da se domaća preduzeća pripreme kako bi bila konkurentna na velikom evropskom tržištu, u oblasti usluga i tehnologija koje donose energetske uštede.


SARAJEVO, Članovi Komisije za saobraćaj i veze Predstavničkog doma Parlamenta BiH usvojili su zaključak kojim se od Savjeta ministara BiH traži da Komisiji dostavi potpunu informaciju u vezi sa izgradnjom Pelješkog mosta i mosta na Svilaju, kao i Akcioni plan izgradnje auto-puta na Koridoru “Pet ce”.\nKomisija je podržala i u dalju parlamentarnu proceduru uputila Prijedlog odluke o utvrđivanju prijedloga za imenovanje dva člana Regulatorne agencije za električnu energiju /DERK/ iz Federacije BiH, čiji je podnosilac Savjet ministara BiH, a riječ je o Suadu Zeljkoviću i Nikoli Pejiću.\nKomisija je prihvatila izvještaj o realizaciji planskih dokumenata za prošlu godinu, uključujući izvještaj o izvršenoj reviziji finansijskog poslovanja BHRT-a za prošlu godinu, dok su na znanje primljeni finansijski plan i planovi programa BHR-a i BHT-a za ovu godinu.\nKomisija je danas usvojila i zaključak kojim se od Kancelarije za reviziju institucija BiH traži da, u skladu sa članom 18. Zakona o reviziji institucija BiH, izvrši specijalnu reviziju poslovanja BHRT-a i o tome informiše parlament BiH.\nKomisija je predložila i formiranje interresorne radne grupe koja bi u potpunosti analizirala primjenu postojećeg Zakona o Јavnom radio- televizijskom sistemu BiH.\nUsvojen je i zaključak kojim se od Savjeta ministara BiH traži da, na osnovu prijedloga Upravnog odbora Јavnog radio-televizijskog sistema BiH, ubrza izradu Prijedloga izmjena Zakona o RTV sistemu BiH u dijelu koji se odnosi na RTV taksu.\nKomisija je k znanju primila i Odluku Regulatorne agencije za komunikacije /RAK/ BiH o usklađivanju cijena usluga mobilne telefonije i uslova za pružanje telekomunikacionih usluga, te Izvještaj o aktivnostima Agencije na snižavanju cijena mobilne telefonije. Komisija je konstatovala da je donošenjem ove odluke ispunjen najveći dio zaključaka Predstavničkog doma koji se odnose na ovo pitanje.\nDirektor RAK-a Predrag Kovač najavio je nove mjere Agencije na dodatnom smanjenju cijena usluga telekom operatera u BiH, ističući da su dosadašnje akivnosti rezultirale smanjenjem cijena u rasponu od 12 do 25 odsto. Srna\nTagovi: derkkoridor pet cmost na svilajuparlament bihpeljeski most\n17.01.2019 | 12:56


Dodik pokreće pitanje vitalnog interesa zbog Kosova - Sputnjik Srbija\n15:50 17.09.2020 Preuzmite kraći link\nSrpski član Predsedništva BiH Milorad Dodik najavio je da će pokrenuti pitanje vitalnog interesa na predlog odluke o priznanju samoproglašenog Kosova.\nDodik je potvrdio da na današnjoj vanrednoj sednici Predsedništva BiH nije usvojen predlog odluke o priznanju samoproglašenog Kosova, jer je on bio protiv toga.\nNaveo je da će se o ovom pitanju izjasniti Narodna skupština Republike Srpske, prenosi Tanjug.\nI dalje smatram da Ambasada mora biti u Jerusalimu\nDodik je potvrdio da je u Predsedništvu BiH odbijen njegov zahtev za izmeštanje Ambasade BiH iz Tel Aviva u Jerusalim, ali ističe da i dalje smatra da je važno da to bude i učinjeno.\n„To je važno jer je to dokaz prijateljstva prema BiH i prema Srbiji, Izraelu, i smatram da treba podržati napore da odredi sedište i da se to poštuje“, rekao je Dodik na konferenciji za novinare.\n„O dnevnom redu se ne glasa, nego se to prihvata. Šefik Džaferović i Željko Komšić su glasali protiv, ja sam bio za. Videćemo šta će biti sa sudbinom ovog predloga i kako će se to kretati“, naveo je Dodik.\nDodik je rekao da je razgovarano i o pandemiji virusa korona, navodeći da je BiH ušla u globalni proces nabavke vakcine.\nJedna od tema, dodao je, bila je i migrantska kriza, kazao je on i istakao da će biti angažovan dodatni broj pripadnika Granične policije u cilju sprečavanja ilegalnih migracija.


IRF - Projekat "Sva čuda Crne Gore"\n1. UVOD U PROJEKAT\nProjekat „Sva čuda Crne Gore“ predstavlja mehanizam oživljavanja interesovanja za turistički neafirmisane i nepoznate crnogorske lokalitete. Na taj način, poboljšavaju se pretpostavke za ekonomsku valorizaciju bogatstava koja imamo, diversifikovanje turističke ponude i bolji turistički rezultat.\nPredmet Projekta su sve priče, anegdote, istorijski događaji i činjenice i fotografije iz Crne Gore, iz svih gradova, sela, mjesta, za koje postoji pisani trag kao dokaz, a koje mogu biti značajne za turističku valorizaciju, pogotovo lokaliteta poput Prokletija, Komova, Bjelasice, kanjona Mrtvice, doline Lima i Bojane, Pive i Pivskog jezera, Veruše, Njeguša, Šaskog jezera, Ali Pašinih izvora, Turjaka i drugih lokaliteta, kako vezanih za prirodu i prirodne ljepote tako i za kulturu, religiju, kulturno istorijsko nasljeđe itd., koji nijesu dovoljno valorizovani a imaju veliki potencijal.\nInvesticiono-razvojni fond Crne Gore AD će predloženi projekat „Sva čuda Crne Gore” realizovati u saradnji sa Ministarstvom održivog razvoja i turizma, u dijelu koji podržava ciljeve i zadatke IRF CG A.D., a sve u skladu sa definisanim pravilima.\n2. AKTIVNOSTI U VEZI PROJEKTA\nRaspisivanje javnog poziva za dostavljanje ideja i inicijativa koje su kompatibilne sa osnovnim ciljem projekta;\nPostupak procesiranja i vrednovanja pristiglih aplikacija i\nPromotivne aktivnosti vezane za projekat „Sva čuda Crne Gore“ u smislu formiranja veb-sajta, medijske promocije, on line marketinga, direct marketinga i dr.\nMinistarstvo održivog razvoja i turizma će u saradnji sa Investiciono-razvojnim fondom Crne Gore AD, raspisati javni poziv u kome će pozvati sve zainteresovane subjekte da dostave svoje biznis ideje i inicijative koje su kompatibilne sa osnovnim ciljem Projekta, a koji su unaprijed definisani posebnim dokumentom.\nStručna komisija formirana od strane Ministra održivog razvoja i turizma i Investiciono-razvojnog fonda Crne Gore A.D. će organizovati procesiranje pristiglih aplikacija/ideja, prvenstveno polazeći od upotrebljivosti aplikacije u kontekstu osnovne projektne biznis ideje.\nStručna komisija će selektovati one biznis ideje za koje se bude smatralo da odgovaraju cilju Projekta „Sva čuda Crne Gore”, u dijelu u kojem učestvuje IRF CG A.D. kao institucija koja će pomenute ideje kreditno podržati.\n3. NAČIN KREDITIRANJA BIZNIS IDEJA IZ PROJEKTA „SVA ČUDA CRNE GORE”\nInvesticiono razvojni fond Crne Gore A.D. će, u skladu sa svojim Procedurama, odabrane biznis ideje kreditno podržati, u skladu sa kreditnom linijom koja će biti kreirana za ovu svrhu.\nIznos kreditnih sredstava, iznosio bi do 5.000 € u zavisnosti od biznis ideje,sa rokom i uslovima koji se kreću u intervalu:\nKamatna stopa: od 1% do 1,5%\nRok otplate: do 6 godina, uključujući grejs period od 12 mjesci.\nPravo učešća imaju sva privredna društva i preduzetnici u svim oblicima organizovanja koje predviđa Zakon o privrednim društvima, kao i lica koja djelatnost obavljaju na način definisan pravilima djelatnosti kojima se bave (preduzetnici i sl.).\nU slučaju odobrenja kredita od strane IRF CG A.D., korisnici mogu svoju djelatnost naknadno registrovati u neki od oblika organizovanja koji predviđa Zakon o privrednim društvima, ili na način definisan pravilima djelatnosti kojima se bave.\nZa realizaciju ovog Projekta potpisan je Sporazum o saradnji između Ministarstva održivog razvoja i turizma i Investiciono-razvojnog fonda Crne Gore A.D.\n6. PERIOD TRAJANJA PROJEKTA\nOvaj Projekat traje do 31.12.2017.godine, odnosno do njegove promjene ili ukidanja.


10-08-2020 16:46 Svet Planeta\nTalibani su rekli u ponedeljak da su spremni na mirovne pregovore s avganistanskom vladom jer su vlasti najavile da će puštanje na slobodu stotine militanata optuženih za teška kaznena dela početi za nekoliko dana. Sudbina oko 400 talibanskih zarobljenika bila je ključna prepreka u pokretanju mirovnih pregovora dve zaraćene strane, koje su se obavezale na dovršavanje razmene zarobljenika pre nego što bi pregovori mogli početi.\nU nedelju su na hiljade istaknutih Avganistanaca odobrile njihovo puštanje na kraju trodnevne “loje džirge” – tradicionalne skupštine plemenskih čelnika i drugih sudeonika koje se ponekad održavaju radi odlučivanja o kontroverznim pitanjima. “Naše stajalište je jasno. Ako puštanje zatvorenika bude završeno, spremni smo za međuavganistanske razgovore u roku od nedelju dana”, izjavio je za AFP glasnogovornik talibana Suhail Šahin.\nŠahin je rekao da će prvi krug razgovora biti održan u Dohi u Kataru. “Avganistanska vlada počeće puštati 400 talibanskih zarobljenika u roku od dva dana”, rekao je za AFP glasnogovornik Veća za nacionalnu sigurnost DŽavid Fasial.\nRazmena zarobljenika bila je ključni deo dogovora koji su u februaru potpisali talibani i Sjedinjene Države. Po dogovoru Vašington je pristao povući svoje snage iz Avganistana u zamenu za obećanje pobunjenika da će održati mirovne pregovore s vladom u Kabulu.\nRazgovori s mnogo zakašnjenja usmereni su na okončanje gotovo dva desetleća starog sukoba u kojem je poginulo na desetine hiljada ljudi.\nŠahin je rekao da će talibansko izaslanstvo za mirovne pregovore voditi Abas Stanekzai, koji je bio glavni pregovarač skupine u razgovorima s Vašingtonom pre sporazuma iz februara.\nAvganistanska vlada već je oslobodila gotovo 5000 zarobljenih talibana, ali vlasti nisu htele pustiti poslednjih 400 zatvorenika koje su tražili talibani.\nZatvorenici su optuženi za teška kaznena dela, uključujući ubijanje desetine Avganistanaca i stranaca, pri čemu su 44 pobunjenika posebno zabrinula Sjedinjene Države i druge zemlje zbog njihove uloge u brutalnim napadima.\nU svojoj konačnoj rezoluciji džirga je šsaopštila da je odobrila puštanje militanata “kako bi se uklonile zapreke za početak mirovnih pregovora, zaustavljanje krvoprolića i za dobro javnosti”.\nAli Šahin je rekao da će primirje biti deo dnevnog reda tokom pregovora s avganistanskom vladom.\nPorodica francuske humanitarke Betine Goislard, koja je ubijena u Avganistanu 2003. godine, rekla je da neće prihvatiti puštanje njenih ubica, koji su na popisu.\n“Takva odluka da ih se oslobodi donesena na temelju trgovanja bila bi za nas, njenu porodicu, nezamisliva”, rekli su za AFP.\nZastupnica Belkuis Rošan, istaknuta aktivistkinja za ženska prava, protestovala je prvog dana džirge protiv njihova puštanja, noseći transparent na kojem je pisalo: “Nagodba sa talibanima je nacionalna izdaja”.\nPročitajte OVDE ko se to nada prestanku Trampovog mandata.


Dva bloka politike Kosova: "Ratno krilo" i "Koalicija mira"\nNacionalne vesti - Sreda 17.05.2017 - 11:16\nPolitička scena na Kosovu podeljena je od sinoć u dva bloka - jedan čine partije koje su proizišle iz "ratnog krila" i koji čini koalicije Demokratske partije Kosova (DPK), Alijanse za budućnost Kosova (ABK), Inicijativa za Kosovo (IK) i devet manjih partija a drugi blok, koalicija "mira" čine Demokratski savez Kosova (DSK), Alijansa za novo Kosovo (ANK) i inicijativa "Alternativa".\nPolitička scena Kosova podeljena u dva velika bloka FOTO: ksgov.net\nPrethodno je lider DSK Isa Mustafa uspeo da ubedi predsednika ANK Bedžeta Pacolija da uđe u predizbornu koaliciju i da time ozbiljno ugrozi primat DPK.\nDPK, koju vodi donedavni predsednik Skupštine Kosova Kadri Veselji, je iz straha da više neće biti prva stranka na Kosovu, sinoć između 23.00 i ponoći odlučila da uđe u koaliciju sa ABK i IK i da mesto premijera prepusti lideru ABK i nekadašnjem komandantu Oslobodilačke vojske Kosova (OVK) Ramušu Haradinaju.\nKada se pogledaju brojevi, DPK bi sa sedam manjih stranaka, a bez ABK i IK morala da se zadovolji drugim mestom, pa je zbog jače koalicije bila primorana da pristane na zahtev do sada opozicione ABK da njen lider Ramuš Haradinaj bude kandidat za premijera Kosova.\nAko se pogledaju rezultati poslednjih izbora, koalicija DPK, ABK i IK sa ostalih devet partija imala bi oko 100.000 glasova više od koalicije DSK i ANK i prema ocenama analitičata ta struja je siguran pobednik prevremenih parlamentarnih izbora, koji će biti održani 11. juna.\nPokret Samoopredeljenje nije sklopilo nikakvu predizbornu koaliciju i po svemu sudeći ostaje "treća politička stranka na Kosovu".\nPredsednik Kosova Hašim Tači do stupanja na funkciju bio je predsednik DPK, koja je sada u koaliciji sa Haradinajem.


Ostale vrste smeštaja u Dizeldorfu - TripAdvisor\nDizeldorf: Sve ostale vrste smeštaja\nStanovi - Dizeldorf\nGostionice - Dizeldorf\nHosteli - Dizeldorf\nKampovi - Dizeldorf\nKolibe - Dizeldorf\nOstale vrste smeštaja u Altstadt\nOstale vrste smeštaja u Bilk\nOstale vrste smeštaja u Carlstadt\nOstale vrste smeštaja u Flingern Nord\nOstale vrste smeštaja u Friedrichstadt\nDrugi tipovi smeštaja - Dizeldorf, Nemačka\nOstale vrste smeštaja u Dizeldorfu\nOstale vrste smeštaja - Dizeldorf\n82 od 378 objekata odgovaraju vašim filterima. Obriši sve filtere\nBr. 1 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 2 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 3 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 4 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 5 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 6 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 7 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 8 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 9 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 10 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 11 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 12 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 13 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 14 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 15 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 16 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 17 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 18 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 19 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 20 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 21 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 22 od 82 – objekti sa najboljim odnosom cena/kvalitet – Ostale vrste smeštaja - Dizeldorf\nBr. 23 od 82 – objekti sa najboljim odnosom cena/kvalitet – Ostale vrste smeštaja - Dizeldorf


Mudrinski spreman, od Lalata zavisi kada će na teren - Sportske.net\nMudrinski spreman, od Lalata zavisi kada će na teren\nNapadač Čukaričkog Ognjen Mudrinski potpuno se oporavio od teške povrede i sada samo od Nenada Lalatovića zavisi kada će ga "baciti u vatru".\n''Čuka'' dva puta vodila, na kraju ipak bez pobede"Brđani" sutra na terenu, debituje nova opremaFofana: "Prezadovoljan sam što mogu da pomognem"Čuka u korak s Evropom - Na Brdo stigla oprema koju koriste Arsenal, Juve, Junajted...''Brđani'' kvare planove ''večitima'' - Žele trofej u Kupu\nVeliki peh zadesio je pre tri meseca ekipu Čukaričkog, pošto je napadač Ognjen Mudrinski u derbiju sa Partizanom zadobio tešku povredu skočnog zgloba i ligamenata.\nPosle oporavka koji je trajao više od tri meseca Ognjen Mudrinski se uključio u rad sa ekipom i spreman je za povratak na teren.\n"Nemam utakmice u nogama, trebaće mi vremena, ali dobro se osećam. Više ne zavisi od mene da li ću igrati na prijateljskim susretima", kaže Mudrinski.\nMudrinski je operisao skočni zglob 2. oktobra prošle godine posle komplikovane i teške povrede koju je doživeo na utakmici sa Partizanom.\n"Sigurno da mi je palo teško što sam tako dugo odvojen od terena, ali sam imao sreće da sam u Čuki gde mi je obezbeđen oporavak na maksimalnom nivou. Devojka i porodica su uz mene 24 sata, u pozitivnom sam okruženju, pa i ja samo pozitivno razmišljam", ističe Mudrinski.\nFudbaleri Čukaričkog prv deo priprema za prolećni deo sezone odrađuju u Beogradu, a 28. januara odlaze na Kipar gde će odraditi centralni deo priprema i odigrati šest kontrolnih utakmica.


SAOPŠTENJE DEMOKRATSKE STRANKE POVODOM FORMIRANJA VLADE KOSOVA – Južnobanatske Vesti\nPodrška Haradinaju dokaz Vučićevog licemerja\nDemokratska stranka smatra da je od izbora da ne učestvuju u kreiranju svoje budućnosti za Srbe na Kosovu gore samo da učestvuju u vlasti bez principa i jasnih zahteva koje ta vlast mora da ispuni. Podrška Haradinaju nije uslovljena principima već isključivo pozicijama i interesima pojedinaca i njihovih stranaka koje će učestvovati u toj vlasti. Svedoci smo da je i ranije bilo neprincipijelnih koalicija koje nisu omogućile ni ekonomski prosperitet ni razvoj demokratskog društva, ali poražavajuće je da se danas ponavlja ista greška, samo sa većom cenom.\nSrbi na Kosovu nisu u prilici da biraju lidere Albanaca ali isto tako potpuno je neshvatljivo da ekspozitura SNS-a na Kosovu „Srpska lista“ podrži Haradinaja i uđe u Vladu sa takozvanom ratnom koalicijom, a da pritom Srbi na Kosovu i dalje ne znaju kakve koristi će imati od te koalicije. Umesto toga, Srbi na Kosovu stavljeni su pred svršen čin jer su Vlada Srbije i Srpska lista držale glavu u pesku i čekali da prihvate ono što će biti ponuđeno. Učešće predstavnika Srba u institucijama je neophodno, kako bi mogli da se izbore za prava Srba koji na Kosovu žive. Međutim, umesto na postavljanje jasnih zahteva u odnosu na tu Vladu i budućnost građana na Kosovu i Metohiji, vreme za nama potrošeno je na besmislene huškačke poruke koje su iskorišćene za podizanje tenzija i nacionalizma u društvu. Mesecima unazad Vučić, Vulin, Dačić, Đurić i ostali optužuju Haradinaja za najstrašnije zločine, a sada sa istom energijom uguravaju Srbe u njegovo naručje.\nPodrška Haradinaju je dokaz Vučićevog licemerja, koji zbog jeftinih poena urušava ugled Srbije, a koja gubi na kredibilitetu zbog njegovog poigravanja sa državama koje su tradicionalni prijatelji Srbije. Više je nego jasno da Vučić vodi dnevno političku a ne stratešku politiku, te da je, kao i sve do sada, dogovor o saradnji sa Haradinajem doneo u tajnosti i u korist isključivo malog broja predstavnika SNS i SPS na KiM, a kakav će to uticaj imati na svakodnevni život građana ostaje tek da se vidi.\nDemokratska stranka neće biti smetnja uspostavljanju civilnog i demokratskog društva na Kosovu ali će uvek biti protiv korišćenja Kosova u dnevnopolitičke svrhe, koji su u prošlosti dovodili do krvoprolića i sukoba. Umesto ovakve politike, Demokratska stranka veruje da je tokom pregovora o koaliciji neophodno formalizovati deo koji se tiče opstanka Srba na Kosovu, izgradnje i zaštite pravnog poretka, garantovanja bezbednosti i ekonomskog prosperiteta.\nHiljade ljudi na ulicama Londona protiv Bregzita


Ovaj portal, specijalizovan za istraživanja, počeo je u aprilu da objavljuje seriju članaka o ulozi tajne grupe plaćenika. U isto vreme, rekao je glavni urednik Roman Badanin, njegovim novinarima preko elektronske pošte počele su da stižu pretnje fizičkom odmazdom za njihov rad.\nNepoznati ljudi pokušali su da upadnu na lične naloge njegovih novinara na Fejsbuku, Telegramu i Guglu, rekao je, a jednu njegovu novinarku pratio je na ulici nepoznat muškarac koji ju je i snimao, prenosi "Jutarnji list".\nBadanin je rekao za "Rojters" da ne može da dokaže ko stoji iza kampanje uznemiravanja, za koju kaže da je imala vrhunac prošlog meseca kada je "Proekt" istraživao aktivnosti Vagnera u Libiji.\n"Proekt" nije prijavio policiji ove incidente, rekao je on, već je umesto toga odlučio da javno progovori kako bi privukao pažnju javnosti na pretnje.


Čubrilović: Postojanje i opstanak Srpske garancija za miran san prognanih Srba - mojKontakt portal - Radio Televizija Kontakt\nPredsjednik Narodne skupštine Republike Srpske Nedeljko Čubrilović čestitao je svim građanima 30. rođendan Republike Srpske, ističući da je danas veoma važno postaviti nove prioritete opstanka i razvoja Republike, kao stabilne i uspješne zajednice, saopšteno je iz Odsjeka za odnose s javnošću NSRS.\nPoslanici Skupštine srpskog naroda u BiH 9. januara 1992. godine proglasili su Republiku srpskog naroda u BiH, koristeći svoje demokratsko i ustavno pravo. Od tada do danas Republika Srpska uspješno odolijeva brojnim izazovima i prošla je kroz brojne krize, od one ratne, do onih mirnodopskih koje su nas kasnije pratile. Zahvaljujući našoj odlučnoj volji, Republika Srpska je opstala i ostala, kao siguran dom, prije svega, srpskog naroda u BiH – rekao je predsjednik Čubrilović, podsjećajući na to da je narod Republike Srpske na referendumu odbranio svoje pravo da obilježava Dan Republike, koje su pokušali da mu oduzmu.\nČubrilović je podsjetio da su svoj dom u Srpskoj pronašle stotine hiljada u ratu prognanih Srba sa prostora FBiH i Hrvatske i da je postojanje i opstanak Republike Srpske garancija za njihov miran san.\n– Najbolji od nas u temelje Republike Srpske ugradili su svoje živote i to niko od nas nema pravo, ni mandat da zaboravi. Njihova žrtva nije bila uzaludna, njihova žrtva stvorila je Republiku Srpsku, a na nama je da je sačuvamo i što jaču i stabilniju predamo u naslijeđe generacijama koje dolaze – rekao je Čubrilović.\nČubrilović je istakao da je u godinama pred nama neophodno vratiti neustavno i na silu oduzete nadležnosti Srpskoj, osnažiti njen ekonomski kapacitet, očuvati kulturnu baštinu i identitet, te učiniti sve kako bi došlo do poboljšanja demografske situacije.\n– Sa željom da naša Republika Srpska bude zajednica srećnih i zadovoljnih ljudi, još jednom vam čestitam Dan Republike. Na mnogaja ljeta! – zaključio je Čubrilović.\nČestitka Šarovića: “Republiko Srpska, želim ti srećan 30. rođendan, da čitavom svijetu pokažeš svoju ljepotu”\nSveti Stefan, treći dan Božića, narodni običaji


Niko neće biti gladan - Istinomer\n„Garantujemo da u ovoj zemlji, zbog krize, niko neće biti gladan i da ćemo zaštititi, pre svega, one najranjivije“\nPrema podacima Ministarstva rada i socijalne politike, u odnosu na prva tri meseca ove godine, u Srbiji je od aprila stopa siromaštva porasla za 0.2% što je nešto više od 1300 ljudi. Poređenja radi, stopa siromaštva se od 2002, kada je bila 14%, konstantno smanjivala i u 2008. pala na 6.6%, da bi se 2009. posle dugo vremena ponovo popela, ovog puta na 9.2% ukupne populacije.\nJoš jedan alarmantan podatak dolazi iz Republičkog zavoda za statistiku (RZS) prema kojem 6.5% Beograđana živi na rubu egzistencije i troši manje od 8.300 dinara mesečno na hranu. To znači da je svaki 20. Beograđanin ili oko 100.000 stanovnika glavnog grada na rubu egzistenicje.\nIzjava direktora RZS Dragana Vukmirovića jasno ukazuje na glavni uzrok ovog porasta stope siromaštva:\n„Moramo da kažemo da je gotovo sigurno ovo povećanje siromaštva posledica globalne ekonomske krize, jer smo mi unazad nekoliko godina beležili trend smanjenja apsolutno siromašnih. Tako da je najverovatnije uzrok uticaj globalne krize koji se osetio u prvih 6 meseci ove godine“\nOvi jasni pokazatelji i ekspertske analize ukazuju na to je vlada Mirka Cvetkovića bila neuspešna u ispunjenju obećanja koje je premijer dao u naletu ekonomske krize. Zbog toga, ovo premijerovo obećanje dobija ocenu „neispunjeno„.\nstatistika ekonomska kriza siromaštvo životni standard


Tanjug 12. decembra 2021. 14:58\nMOSKVA – U slučaju raspada Rusije posledice bi bile mnogo dramatičnije i krvavije nego u bivšoj Jugoslaviji, izjavio je danas predsednik Rusije Vladimir Putin u intervjuu emitovanom na TV kanalu „Rosija-1“.\n„Može se definitivno reći da bismo se osećali vrlo loše, borili bismo se da preživimo, umesto da povećavamo natalitet. Tragičan primer Jugoslavije pokazuje da, u slučaju da smo prošli kroz isto to, a znajući mentalitet našeg naroda i ne samo ruskog, već svih naroda koji žive u Rusiji, sukobi bi bili mnogo opasniji i krvaviji nego u Jugoslaviji“, kazao je Putin, a preneo TAS S.\n„Bilo je mnogo instrumenata pritisaka, Rusija je bila prilično slaba, zavisila je od raznih finansijskih instrumenata i mehanizama, političkih i unutrašnjih. Može se sa žaljenjem reći da je tada Rusija izgubila veći deo svog suvereniteta“, kazao je Putin.\n„Što se tiče gubitka suvereniteta, video sam to kada sam bio premijer 1999. godine, kada je nakon početka naših borbenih operacija na severu Kavkaza, misija Međunarodnog monetarnog fonda zahtevala da obustavimo operacije“, otkrio je Putin.\n„Tvrdili smo da smo jačali našu državnost i stoga stvarali mogućnost za efikasniji rad u ekonomskoj sferi, ali su naši argumenti ignornisani“, poručio je Putin.


Umanjili zatvorsku kaznu Beograđaninu koji je „audijem“ pokosio dete i Nišliju – Čivijaš Radio Šabac\nApelacioni sud u Nišu osudio je Beograđanina Nemanju Stamenkovića (20 ) na kaznu zatvora od šest godina za saobraćajnu nesreću u kojoj su stradali pešaci Andrej Prenkljušaj (12) i otac troje dece Dejan Ilić (48). Na taj način preinačena je presuda Osnovnog suda u Nišu doneta jula 2021. godine kojom mu je izrečen sedmogodišnji zatvor za teško delo protiv bezbednosti javnog saobraćaja.\n„Apelacioni sud je delimično usvojio žalbu branioca, samo u delo odluke o krivičnoj sankciji i optuženog Nemanju Stamenkovića za učinjeno krivično delo osudio na kaznu zatvora u trajanju od šest godina, umesto sedam koliko je osuđen prvostepenom presudom, a ostala mu je mera bezbednosti zabrana upravljanja motornim vozilom “B” kategorije u trajanju od pet godina. Obavezan je na plaćanje troškova, a oštećeni su radi ostvarivanja imovinsko pravnog zahteva upućeni na parnicu“, saopštila je Snežana Milošević, portparol ove pravosudne institucije.\nAndrej Prenkljušaj Foto:Miljana Isailović/Nova.rs\n„Iz nalaza veštaka saobraćajne struke utvrdili smo da su prekršeni saobraćajni propisi, te da do nesreće ne bi došlo da se vozač kretao dozvoljenom brzinom. Iz veštačenja Komisije veštaka Zavoda za sudsku medicinu takođe smo zaključili da je uzrok nesreće brzina jer je sećanje vozača bilo očuvano u momentu tog događaja. To su posvedočile maloletnice koje su sa njim bile u vozilu, tako da je krivica za ovaj događaj na vozaču. Iz tog razloga nismo prihvatili njegovu odbranu jer je bila suprotna izvedenim dokazima. Ustanovili smo da je uračunljiv a da je delo izvršio iz nehata, bio je svestan da je delo koje čini zabranjeno jer je vozač a i sam je kazao da je znao koliko je na tom mestu dozvoljena brzina“, kazala je presudu sudija Petrović.\nKomentarišući visinu izrečene kazne, sudija je objasnila da je okrivljeni mlad čovek koji nije ranije osuđivan.\n„Osnov za ublažavanje kazne je to što se radi o mlađem punoletnom licu, na njegovoj strani ima i drugih olakšavajućih okolnosti Međutim, ono po čemu se ova nesreća razlikuje od drugih je što nema doprinosa oštećenih, udes je nastao van kolovoza. Svaki život je podjednako važan, ali ovde su izgubljena dva života od kojih je jedan dečji. Imajući u vidu težinu nastalih posledica, izrečena je ovakva kazna“, rekla je sudija Petrović prilikom donošenja prvostepene presude.\nStamenković se neposredno pre izricanja presude obratio porodicama stradalih i izvinio im se.\n„Molim vas za oproštaj, mnogo mi je žao zbog onog što se desilo. Voleo bih da vratim vreme, da svi budu živi i zdravai“, rekao je Beograđanin. U toku sudskog postupka negirao je krivicu i tvrdio da mu je pozlilo u vožnji zbog čega je privremeno izgubio pamćenje. Međutim, veštaci su ustanovili da je bio potpuno svestan te da pati od manjka empatije i „autentičnog osećaja krivice“.


Alagoinhas - Bahia: Analiza utakmice | Sportske Kladionice\nHome Sportsko klađenje Prognoze utakmica Alagoinhas – Bahia: Analiza utakmice\nAlagoinhas – Bahia: Analiza utakmice\nSinoć je bilo profitabilno, pošto je naša utakmica iz katerojie tipova i analiza koje mi nazivamo Tip Dana bila dobitna jer su ekipe Sampdorie i Genoe odigrale visoko efikasnu utakmicu i probile O2.5 liniju. Danas vam nudimo jednu poslasticu, koja bi se mogla zvati Premium Tipom bez ikakvih problema. Ukoliko nas pratite duži vremenski period, odnosno pre COVID-19 pandemije, onda znate da su naša specijalnost utakmice iz liga koje malo ljudi prati i koje nemaju veliki volume što se tiče popularnosti. Upravo takvu utakmicu smo pronašli za danas da je nazovemo #betoftheday ili skraćeno BOTD. Naime, iako u Brazilu ima trenutno blizu 2 miliona zaraženih ljudi COVID-19 virusom, federacija je odlučila da da zeleno svetlo da se igra fudbal ponovo i restarovani su šampionati država. U okviru šampionata Baiano danas se na neutralnom terenu sastaju ekipe Alagoinhas i Bahia.\nDomaća ekipa se trenutno nalazi na 5-oj poziciji šampionata, ali ovaj put nećemo raditi detaljnu statistiku domaćih i gostujućih utakmica, pošto se ovaj susret igra na neutralnom terenu. Domaći tim se okupio i počeo sa treninzima pre samo 14 dana, te je veliko pitanje u kakvoj se oni fizičkoj formi nalaze, posebno imajući u vidu da se radi o ekipi koja se takmiči u Serie D, odnosno četvrtoj ligi Brazila i da je velika većina njihovih igrača na polu profesionalnim ugovorima.\nNjihovi protivnici, ekipa Bahie se trenutno nalazi na prvoj poziciji i svakako je cilj da se završi prvi deo šampionata na prvoj poziciji, imajući u vidu da je Bahia jedina prvoligaška ekipa u ovom takmičenju i da su oni najozbiljniji favoriti da osvoje ovaj šampionat. Oni treniraju već više od mesec dana, što je u ovom slučaju vrlo bitna razlika između dva time, bez obzira i na činjenicu da ih razlikuje i tri lige između njih.\nObe trenera imaju manjih problema sa sastavom tima, ali te informacije nisu od značaja za ovaj pick.\nOve dve ekipe su igrale tokom istorije 3 puta, i rezultati su više na strani Bahie. Naime, Bahia je pobedila 2 puta, 1 put je bilo nerešeno, a gosti nisu pobedili niti jednom. Što se golova tiče rezultati naginju ka Under igri i verovatno zbog toga kladionice ostavljaju ovoliko prostora na goal marketu.\nZaista smatramo da su kladionice na ovom meču ostavile prostora na marketu za azijski hendikep, odnosno da su postavili prilično pogrešnu liniju. Na ovom meču Bahia je mnogo kvalitetnija ekipa i igra se na neutralnom terenu. Iz tog razloga smatramo da je najbolje na ovoj utakmici odigrati Bahia -0.5 AH (da Bahia pobedi na ovom meču), koja opklada se plaća solidnom 1.78 kvotom u sportskoj kladionici 1XBet.


Uredbom napravljen korak napred, ali potrebno i dugoročno rešenje | Unija Poslodavaca Srbije\nUredbom napravljen korak napred, ali potrebno i dugoročno rešenje\nUredba Vlade Srbije o ograničenju cena naftnih derivata predstavlja pozitivan korak u odnosu na prethodni status ograničenih cena za krajnjeg potrošača.\nLimitiranje marže maloprodajnih objekata na 6 dinara po litru omogućiće da se zadrži stabilno snabdevanje tržišta, uz rast cena koji je moguć (u skladu sa kretanjem cena nafte na svetskim berzama), ali bez prevelikih naglih skokova. Sa druge strane, ovako ograničena marža predstavljaće i izazov za trgovce da pronađu svoj model poslovanja, jer je, na primer, na tržištu Hrvatske marža limitirana na dvostruko veću vrednost.\nUnija poslodavaca pozdravlja odluku države da iznos akcize smanje za 20% u odnosu na dosadašnja zahvatanja, kao i da ograniči cenu dizela za poljoprivrednike. Poslodavci istovremeno podsećaju na potrebu dugoročnog rešavanja ovog pitanja, a što je je Unija već pokrenula kroz svoju raniju inicijativu. Poslodavci smatraju da je potrebno definisati veće i trajno smanjenje akcize za poljoprivredu i za preduzeća koja se bave transportom. Posebno je složena situacija za poslovanje u agraru, s obzirom na to da je cena veštačkog đubriva već značajno povećanja, istovremeno je privremeno zabranjen izvoz jednog broja kultura, a na drugoj strani raste i troška goriva zbog skoka cena naftnih derivata.


Zvezda našla beka u Španiji, pregovori odmakli? Konačno zamena za Rodića, stiže brzonogi Kolumbijac - 24sedam Zvezda našla beka u Španiji, pregovori odmakli? Konačno zamena za Rodića, stiže brzonogi Kolumbijac - 24sedam\nIzvor:\tSportski žurnal\nZvezda vredno radi na odbrani dok se sprema za Ligu šampiona\nHoan Mohika, Printscreen/YouTube\nCrvena zvezda je dovela Aleksandra Dragovića, a sada je u centru pažnje transfer Aleksandra Prijovića. Izgleda, međutim, da će između ta dva transfera doći još jedno pojačanje u odbrani.\nKako piše današnji Sportski žurnal, u pitanju je bek iz Kolumbije Hoan Mohika, igrač Đirone, koji trenutno igra za Elće. Ali, ne samo da je igrač tima iz Segunde igrao Primeru, nego je prošle sezone bio na pozajmici u Atalanti, koja je igrala Ligu šampiona.\nKako javlja ovaj list, pregovori su u poodmakloj fazi. Zna se da je otkupna klauzula za Mohiku bila 2.500.000 evra za Elće, ali Zvezda sigurno neće toliko platiti. U Ljutice Bogdana se nadaju da će na upravu uticati to što mu ugovor ističe za nedelju dana.\nMohika igra levog beka, a može da igra i krilo. U Zvezdu bi došao umesto standardnog Milana Rodića, koji bi trebalo da pređe u Tursku.\nPodsetimo, osim dolaska Dragovića i očekivanog dolaska Prijovića, Zvezda je produžila ugovor sa trenerom Dejanom Stankovićem i najboljim igračem Aleksandrom Kataijem.\nNaravno, osim dolazaka, Zvezda radi i na odlascima, ali tu stvari malo zapinju. Crveno-beli hoće da prodaju Gelora Kangu i zarade na njemu. Trebalo je da ode i Srđan Babić, ali je cena za njega bila previsoka.\nU međuvremenu je propao i transfer Njegoša Petrovića u Anderleht, tako da nam ostaje da sačekamo da vidimo gde će još Zvezda zaraditi.\nZvezda hoće Krstičića, ali ne po svaku cenu: Terzić Grcima rekao pod kojim uslovom vezista može na „Marakanu“\nPartizan i Zvezda zauzeli zajednički stav: Ovo je devet predloga koje će zastupati na Skupštini Zajednice Superlige\n"Kleo mi se u dete da je nije pipnuo": Ispovest oca muškarca optuženog za silovanje devojčice (13) u Bogatiću\n#fk crvena zvezda #fudbalski transferi #Hoan Mohika #liga šampiona #Milan Rodić #superliga


To je saopšteno na sastanku predsednika Skupštine grada Dragana Markovića sa direktorom kompanije Šibel Klausom Šibelom u Beču.\nAustrijska kompanija će na početku rada zaposliti 20, a kasnije ukupno 100 radnika.\nDirektor Klaus Šibel je rekao da njegova kompanija, koja svojim proizvodima snabdeva rafinerije i nuklerane elektrane u celom svetu, a najviše proizvodi aktuatore ili pretvornike, ima tri partnera u Evropi i sedam u ostalom delu sveta.\nKako kaže, u centralnoj kompaniji u Beču radi 120 radnika i sve je automatizovano.\nŠibel je rekao da će kompanija u narednom periodu imati dve velike investicije, jednu u Jagodini, a drugu u Beču, gde će biti izgrađen još jedan pogon na 1.000 kvadrata.\nMarković je preneo da je Jagodina industrijski centar u centralnom delu Srbije, u kojem, osim domaćih, radi i veliki broj kompanija iz inostranstva, posebno iz Italije, da je Srbija baza za plasman proizvoda u istočne i afričko-arapske zemlje, sa kojima naša država ima ugovore o bescarinskoj trgovini, te da Srbija i Austrija imaju odličnu saradnju i da privrednici imaju sigurnost u našoj zemlji kada je u pitanju kapital.


Izmenjeni rokovi i uslovi dostavljanja finansijskih izveštaja\nShodno odredbama Zakona o računovodstvu, čija je primena počela u ovoj godini, Agencija za privredne registre podseća na izmenjene rokove i uslove pod kojima se dostavljaju finansijski izveštaji za 2021. godinu.\nRok za dostavljanje redovnih godišnjih finansijskih izveštaja ističe 31. marta 2022. godine, a ne 28. februara. Novim zakonom je ukinuta obaveza dostavljanja podataka za statističke i druge potrebe do 28. februara, dok je rok za dostavljanje redovnog godišnjeg finansijskog izveštaja, zajedno sa obrascem Statističkog izveštaja, pomeren na 31. mart.\nDokumentaciju, uključujući odgovarajuće odluke, više nemaju obavezu da dostavljaju sva pravna lica i preduzetnici. Tu dokumentaciju dostavljaju samo obveznici revizije i to u naknadnom roku – do 30 juna 2022. godine, pri čemu ni oni više nisu dužni da dostavljaju odluku o raspodeli dobiti/pokriću gubitka.\nMikro privredna duštva, zadruge i ustanove dužni su da od ove godine uz redovni godišnji finansijski izveštaj dostavljaju Napomene uz taj izveštaj.\nMikro druga pravna lica (političke organizacije, sindikalne organizacije, fondacije i zadužbine, udruženja, sportska udruženja, komore i sl.) i mikro preduzetnici, uz obrasce redovnog godišnjeg finansijskog izveštaja, ne treba da prilažu bilo kakva dokumenta, osim u izuzetnim situacijama, kao što je, npr., u pitanju slučaj kada su neažurni podaci o pravnom licu u evidenciji obveznika, ukoliko je zakonski zastupnik ograničen supotpisom i sl.


Podrška Nikoliću u drugom krugu izbora – Nadlanu.com\nPodrška Nikoliću u drugom krugu izbora\nObjavljeno 9. maja 2012. / 10:08:28\nBEOGRAD, 9. maja 2012. (Beta) – Nova Srbija čestitala je u sredu gradjanima Dan Evrope i pozvala ih da u drugom krugu predsedničkih izbora, 20. maja, podrže kandidata koalicije "Pokrenimo Srbiju" Tomislava Nikolića.\nBEOGRAD, 9. maja 2012. (Beta) – Nova Srbija čestitala je u sredu gradjanima Dan Evrope i pozvala ih da u drugom krugu predsedničkih izbora, 20. maja, podrže kandidata koalicije „Pokrenimo Srbiju“ Tomislava Nikolića.\n„Srbija sa ovom vlašću ne sme više da izgubi ni jedan dan. Srbiji su potrebne strukturne reforme koje će omogućiti nove investicije, nova radna mesta, depolitizaciju privrede i ostvarenje povoljnog poslovnog ambijenta“, istakla je Nova Srbija.\nU saopštenju te stranke navodi se da budućnost sledeće vlade Srbije zavisi od rezultata u drugom izbornom krugu za predsednika Srbije.\nĐoković: Zvaću Čaka Norisa da mi pomogne


PETI REGIONALNI FORUM O TRANZICIONOJ PRAVDI – HRA\nPeti regionalni forum o tranzicionoj pravdi u post-jugoslovenskim zemljama počeće sa dvodnevnim radom u petak 29. 05. u 9:30 h, u hotelu Splendid, u Bečićima. Forumu će prethoditi Skupština članica Koalicije za osnivanje Regionalne komisije za utvrđivanje činjenica o ratnim zločinima i drugim teškim povredama ljudskih prava (REKOM) na teritoriji bivše SFRJ, koja će biti održana u četvrtak 28. 05, s početkom u 16:30 h.\nForum organizuju Centar za građansko obrazovanje i Akcija za ljudska prava iz Crne Gore u ime Koalicije od oko 300 nevladinih organizacija i pojedinaca iz regiona koji na ovom skupu nastavljaju konsultacije o osnivanju REKOM.\nForum će otvoriti Ranko Krivokapić, predsjednik Skupštine Crne Gore, Pierre Mirel, direktor Odjeljenja za zemlje zapadnog Balkana, Generalni direktorat za proširenje, Evropska komisija i Ron J.P.M. van Dartel, ambasador Kraljevine Holandije u Crnoj Gori i Srbiji.\nNa Forumu će biti prisutno 350 učesnika iz svih država sa teritorije bivše SFRJ, pojedinaca i predstavnika nevladinih organizacija, udruženja žrtava i porodica žrtava, kao i tužioci, sudije, umjetnici i predstavnici mladih.\nBivši član Komisije za jednakost i pomirenje iz Maroka, Abdelhay Moudden, i bivši savjetnik članova Komisije za prihvatanje, istinu i pomirenje iz Istočnog Timora, Patrick Burgess, predstaviće prvog dana Foruma iskustva drugih zajednica i regiona u pokušaju da se kroz dijalog i objektivno istraživanje činjenica dođe do istine, pomirenja i prevencije budućih konflikata.\nDrugog dana rada Foruma organizovaće se javno slušanje žrtava i svjedoka ratnih zločina, koji će javno govoriti o svojim ličnim tragedijama kako bi ih sačuvali od zaborava, ali i pomogli u utvrđivanju istine o događajima iz prošlosti. Skupu će se tom prilikom obratiti Anđelko Kvesić, bivši zatočenik KPD Zenica, Husnija Avdagić, zatočenik više logora u BiH, Isa Gashi, koji je preživio strijeljanje od strane srpskih snaga na Kosovu, Nenad Mihajlović, čija dva sina su na Kosovu odveli pripadnici OVK i oni nikada nijesu pronađeni, Nikola Šašo, čiji su roditelji ubijeni tokom operacije Oluja u Hrvatskoj, Mario Lučić, bivši zatočenik logora Morinj u Crnoj Gori, te Cvetko Ristić, iz BiH.\nU pratećem programu na kraju prvog dana biće prikazan dokumentarni film Rat za mir, autora Koče Pavlovića iz Crne Gore, a poslije projekcije će biti organizovan razgovor o filmu u kojem će učestvovati autor, novinari Luko Brailo i Šeki Radončić i Vesna Teršelič, direktorica NVO Documenta iz Zagreba i jedna od osnivača inicijative za osnivanje REKOM.\nCilj REKOM-a je stvaranje tačnog, zvaničnog i objektivnog zapisa o ratnim zločinima i drugim teškim povredama ljudskih prava počinjenih na teritoriji bivše SFRJ, uključujući priznavanje žrtava i njihove patnje, kao i spriječavanje ponavljanja zločina. REKOM bi bio regionalno tijelo koje osnivaju države nasljednice bivše SFRJ, koje bi bilo nezavisno od svojih osnivača, i koje bi se fokusiralo na iskustva žrtava.\nOčekuje se da REKOM izradi popis žrtava i ljudskih gubitaka, i da time zauvijek spriječi manipulacije brojkama stradalih i ubijenih. Mogao bi da bude od pomoći tužilaštvima za ratne zločine, postojećim zvaničnim komisijama za nestale, i da svojim radom stvori uslove za razumijevanje i toleranciju, i povrati dostojanstvo žrtvama i njihovim porodicama.


Počinju Radovi Na Vazduhoplovnoj Akademiji - Jadran d.o.o.\n08 јул Počinju radovi na Vazduhoplovnoj akademiji\nNaše ekipe počele su pripremne radove za rekonstrukciju dela Vazduhoplovne akademije u Beogradu, a objekat na kojem ćemo izvoditi radove posetili su Prvi potpredsednik Vlade, Ministar prosvete, nauke i tehnološkog razvoja Branko Ružić, delegacija kompanije MTU, kao i član Gradskog veća Dragomir Petronijević i Gradski sekretar za obrazovanje i dečju zaštitu Slavko Gak.\nPoseta školi usledila je nakon što su čelnici nemačkog avio-giganta obeležili početak gradnje postrojenja kompanije za popravku motora u Novoj Pazovi.\nNa objektu površine 1.300 m2 naši majstori izvodiće građevinske, kao i instalaterske radove. Ukupna vrednost radova iznosi iznosi 191 milion dinara, a vrednost opreme koja će biti instalirana iznosi dodatnih 340 miliona dinara, najavio je ministar Ružić.\nNa Vazduhoplovnoj akademiji naša kompanija već je radila 2019. godine rekonstrukciju dvorišnog objekta 2019. godine, koji je danas jedan od najmodernijih trening centara za učenike. U okviru rekonstrukcije zamenili smo spoljnu i unutrašnju stolariju i krovnu konstrukciju, a u svim prostorijama ugradili parket. Takođe, zamenili smo kompletne instalacije vodovoda i kanalizacije i rekonstruisali mokre čvorove.\nVazduhoplovna akademija postoji punih 96 godina, a ovu obrazovnu ustanovu pohađa oko 800 učenika. Ove godine Vlada Srbije osnovala i je Visoku školu strukovnih studija Vazduhoplovne akademije koja će oktobra meseca primiti prvu generaciju studenata.


Tijago Alkantara ide na Ostrvo, ali ne u Liverpul? - Sportske.net\nRasplet ni blizu...\nZvanično - Stigla zamena za Vernera, pao "bratski" dogovor!Mojes za opstanak dobija dva poklona sa "Old Traforda"!Dortmundov ultimatum Junajtedu, evo kada će se znati Sančova sudbina!Klop nanišanio Bijelsinog miljenika?Priča se nastavlja, Nevil potpisao za Junajted!\nTijago Alkantara definitivno napušta Bajern Minhen ovog leta, ali još uvek nije poznato gde će nastaviti karijeru.\nPouzdani novinar Giljem Balag, nekada izvor Skaj sporta, a danas katalonskog Sporta, tvrdi da Liverpul odugovlači, jer uprava ne želi velike troškove ovog leta, a to će pokušati da iskoriste Mančester Junajted i Arsenal.\nTijago bi bio idealno pojačanje za Mikela Artetu, koji će pokušati da stvori jak tim koji će igrati ofanzivno, a Španac je idealan za takve formacije.\nIstovremeno, Junajted bi takođe mogao da dobije savršenog igrača u veznom redu, uz Bruna Fernandeša i Pola Pogbu, uz Nemanju Matića, zaista bi Solskjer bio na slatkim mukama.\nZa kraj treba dodati i to da je Tijaga porodica ubeđuje da se vrati u Španiju, ali Barselona i dalje ne pomišlja da kupuje veziste, jer su prioriteti druge pozicije.\nVidećemo gde će karijeru nastaviti 29-godišnji Alkantara, koji napušta Bajern posle sedam sezona.


Nekadašnji reprezentativac naše zemlje Ivan Obradović, zvanično se danas, posle 11 godina, vratio u FK Partizan.\nIskusni 32-godišnji levi bek ponovo će nositi dres kluba u kojem je ponikao i osvojio tri šampionske titule i dva Kupa.\nObradović je iz Humske 2009. godine otišao u Saragosu, a potom je igrao u Belgiji za Mehelen i Anderleht, odnosno u Poljskoj za Legiju.\nZa reprezentaciju Srbije je odigrao 27 utakmica i postigao jedan gol.\nPodsetimo, pored njega, crno-beli dres bi ponovo trebalo da obuku i Miloš Jojić te Svetozar Marković.\nPrethodno je Partizan predstavio ofanzivca Filipa Holendera, koji je stigao iz Honveda.


Održana treća javna rasprava o nacrtu Programa o podsticaju u poljoprivrednoj proizvodnji u Bosansko-podrinjskom kantonu Goražde\nZa ovu godinu planirana sredstva u visini od 550.000 KM\nU organizaciji Ministarstva za privredu Bosansko-podrinjskog kantona Goražde 22.01.2009. godine održana je javna rasprava o nacrtu Programa o podsticaju u poljoprivrednoj proizvodnji za 2010. godinu. Prije općine Goražde, javne rasprave upriličene su i u općinama Foča-Ustikolina i Pale-Prača. Pored velikog broja poljoprivrednih proizvođača sa prostora našeg kantona i predstavnika udruženja poljoprivrednih proizvođača, javnoj raspravi prisustvovao je i ministar za privredu u Vladi BPK-a Mustafa Kurtović.\nJavna rasprava upriličena je s ciljem prezentacije ovog programa, koji prema riječima ministra Kurtovića, predstavlja veoma važan dokument u oblasti poljoprivrede. Sredstva za ovaj program planirana su u budžetu u iznosu od 550.000KM i ona su po mišljenju poljoprivrednika ali predlagača, nedovoljna za razvoj ove grane privrede.\n„Smatram da su ova sredstva u iznosu od 550.000 KM svakako nedovoljna za razvoj i unaprijeđenje poljoprivrede. Program podsticaja planiran je u skladu sa Zakonom o podsticajima u poljoprivredi i ruralnom razvoju i mi ćemo u svakom slučaju, u rebalansu budžeta tražiti dodatni dio sredstava. Naši prioriteti bit će usmjereni na podsticaje za proizvodnju svježeg kravljeg mlijeka, gdje imamo zahtjeve da podsticaji i sa federalnog i kantonalnog niovoa budu u iznosu 20 feninga. Takođe, tražićemo povećanja i po osnovu držanja osnovnog stada ovaca i koza te na ime podsticaja zasnivanja novih zasada voćnjaka“ – kazao je ministar Kurtović.\nU tom kontekstu, iz Ministarstva privrede najavljuju aktivniji nastup prema resornom Federalnom ministarstvu s ciljem obezbjeđenja dodatnih sredstava za unaprijeđenje poljoprivredne proizvodnje na ovim prostorima.\nSličnog mišljenja bio je i predsjednik Udruženja poljoprivrednika BPK Goražde Avdo Muslimović.\n„Nismo nikako zadovoljni planiranim podsticajima u ovoj godini. Mi smo na osnovu zakonskih propisa tražili i zahtijevali da na ime poljoprivrede i poticaja bude izdvojeno 4%, a dobili smo svega nešto više od 1%.To su, svakako, nedovoljna sredstva i sada je teško reći kako i na koji način rasporediti planiranih 550.000 KM kada je, realno, za ovu granu privrede neophodno od 1-1,2 miliona maraka“- kazao je predsjednik Udruženja poljoprivrednika.


Početak/Obrazovanje/Selektor vaterpolo reprezentacije Srbije jedan od predavača na Fakultetu sporta u Nišu\nSamo dobri treneri mogu da naprave dobre rezultete u sportu\nDejan Savić, naš proslavljeni vaterpolista, a sada selektor vaterpolo reprezantacije Srbije biće jedan od predavača na Fakultetu sporta i vizičkog vaspitanja Univerziteta u Nišu u školi trenera za vaterpolo. To je dogovoreno tokom njegove današnje posete fakultetu i susretu sa profesorom dr Milovanom Bratićem, dekanom FSFV.\nDejan Savić, trener vaterpolo reprezentacije Srbije\n„Saradnja fakulteta već postoji preko Udruženja vaterpolo trenera Srbije, a što se tiče konkretne saradnje uveren sam da će polaznici trenerske škole za vaterpolo spajanjem teorije sa praksom postati uspešni u svom poslu“, kazao je Savić.\n„Ono što Nišu nedostaje kada je u pitanju plivanje i vaterpolo to je optimizam i pogled u budućnost. Sa pokojnim Nenadom Manojlovićem to je već krenulo 2002. ili 2003.godine kada je Niš postao jedan ozbiljan centar srpskog vaterpola. Kasnije se to malo ugasilo ali moram da budem malo i kritičan jer se u Nišu, koji je treći grad u Srbiji, možda i najmanje ulaže u sport. To je generalni problem.Budžeti za sport se smanjuju umesto da se povećavaju. Niš je i grad fudbala, boksa, košarke, rukometa, borilačkih veština. U gradu ove veličine moraju da budu zastupljeni svi sportovi a naš je posao da edukujemo ljude koji će da edukuju kadrove koji su neophodni za sportski rad. Gledano kroz sport tako se stvara karakter i duh grada i nacije“, objašnjava Dejan Savić.\n„Nadamo se da hoće, a mi smo već naviknuti na karantin koji će biti na Olimpijskim igrama. Cilj nam je osvjanje medalje ali videćemo način na koji ćemo da dođemo do tog cilja. Grupu ne želim da komentarišem, a psihološki momenat će tu biti najvažniji“, zaključuje Dejan Savić, prvi čovek vaterpolo reprezentacije Srbije.\nDejan Savić DIF Fakultet sporta i fizičkog vaspitanja Milovan Bratić


Ova mega-flotacija je nadmašila dosadašnje rekordno listiranje od 25 milijardi dolara koje je zabeležio kineski tehnološki div Alibaba 2014. godine. Istovremeno, Aramko je "skinuo" sa trona kompaniju Epl kao najvredniju na svetu, dostigavši ukupnu tržišnu vrednost 1.700 milijardi dolara u odnosu na Eplovih 1.170 milijardi dolara.\nIpak, tržišna vrednost Aramka je podbacila u odnosu na procenu saudijskog princa prestolonaslednika Mohameda bin Salmana koji je najavljivao 2.000 milijardi dolara.\nTražnja institucionalnih investitora za Aramkovim akcijama, uključujući saudijske fondove i kompanije, dostigla je 106 milijardi dolara, dok je tražnja malih individualnih ulagača iznosila 12,6 milijardi dolara. Prema podacima kompanije, oko 4,9 miliona saudijskih malih investitora kupilo je akcije naftnog giganta, među kojima 2,3 miliona čine ljudi životnog doba između 31 i 45 godina.\nArapski NAFTNI DIV kupuje ruski "Sibur"


Apel za Barcelonu i još neke klubove: Maradonin sin uputio radikalan prijedlog u čast slavnog Argentinca – Sport Centar Apel za Barcelonu i još neke klubove: Maradonin sin uputio radikalan prijedlog u čast slavnog Argentinca – Sport Centar\nDiego Maradona Junior, ili Diego Sinagra, sin legendarnog argentinskog fudbalera, uputio je apel da svi klubovi u kojima je njegov otac nastupao povuku dres sa brojem ’10’.\nKlubovi i fudbaleri širom svijeta odaju počast jednom od najvećih fudbalera svih vremena, a bura se ne ‘stišava’ i dan danas.\nDiego Sinagra, sin legendarnog Maradone, predložio je svim klubovima u kojima je igrao njegov otac da povuku dres sa brojem 10 na leđima, u njegovu čast.\nTo znači da bi se i Lionel Messi odrekao desetke, ali vjerovatno mu to ne bi predstavljalo nikakav problem s obzirom na ljubav prema preminulom Maradoni. Pitanje je da li će se neki od klubova odlučiti na ovako radikalan potez, što bi moglo biti poznatije već u narednih nekoliko dana.\ndiego maradonadiego sinagra\nMaradona sahranjen u prisustvu porodice i prijatelja, Argentinci se sukobili s policijom\nJako emotivne scene sa San Paola: Igrači izašli u Maradoninom dresu, navijači glasno skandirali\nMaradona dres sa oproštaja poklonio Banjalučaninu: Rekao mi je da ću ga bolje čuvati nego on\nČekaju u redu ispred zgrade Casa Rosada: Hiljade ljudi oprašta se od Maradone


Prava i slobode u vreme krize javnog zdravlja | SHARE FoundationSHARE Foundation\nNeophodno i proporcionalno ograničenje prava – principi organizacije EFF\nZdravstvene ustanove širom sveta ulažu velike napore da suzbiju širenje korona virusa. Zbog hitnosti i potrebe da ti napori što pre urode plodom, mnoge države sakupljaju i analiziraju podatke o ličnosti velikog broja ljudi, pa tako i podatke o njihovom zdravlju, putovanjima i međusobnim kontaktima. Dok traje borba da se širenje virusa obuzda koliko god je to moguće, ne treba gubiti iz vida kako alati za prikupljanje velikog broja podataka utiču na naša digitalna prava i slobode.\nU onlajn, baš kao i u oflajn svetu, javne politike moraju naći ravnotežu između zajedničkog dobra i građanskih sloboda. Veoma je važno da vanredne mere koje se koriste u posebno kritičnim situacijama ne postanu trajne i da vlasti ne nastave da se mešaju u svakodnevni život čak i pošto kriza prođe. Već se dešavalo da mere za spasavanje života poput ovih koje su sada na snazi, kao i ograničavanje digitalnih sloboda, nadžive hitnost trenutne situacije.\nUpravo zbog toga bi svako prikupljanje podataka i digitalno praćenje osoba potencijalno zaraženih virusom trebalo da uzme u obzir i poštuje sledeće principe:\nNarušavanje privatnosti mora da bude neophodno i proporcionalno. Program koji prikuplja određene informacije o ljudima mora biti naučno opravdan, a stručnjaci za javno zdravlje treba da ga smatraju neophodnim za svrhu prikupljanja podataka, koje mora biti proporcionalno toj svrsi. Na primer, čuvanje podataka o putovanjima svih ljudi u poslednjih deset godina ne bi bilo proporcionalno potrebi da se suzbije korona virus, čiji period inkubacije traje dve nedelje.\nPrikupljanje podataka treba da bude zasnovano na nauci, a ne na predrasudama. Pošto ovakve bolesti dosežu globalne razmere, postoji istorija neprihvatljivih napora država da spreče zarazu vođenih predrasudama u vezi sa nacijom, religijom ili rasom, a ne činjenicama o verovatnoći da neki pojedinac bude zaražen virusom, kao što je istorija putovanja ili kontakt sa potencijalno obolelim osobama. Danas treba da sprečimo da automatizovani sistemi za obradu podataka koji se koriste za suzbijanje pandemije korona virusa, izdvoje jednu grupu ljudi kao onu koja je sklona zarazi.\nOgraničenost trajanja. Baš kao i u hitnim situacijama u prošlosti, postoji opasnost od toga da infrastruktura za nadzor nad podacima korišćena za suzbijanje korona virusa nadživi krizu. Države i korporacije treba da prekinu svaki invazivni program napravljen za potrebe zaštite javnog zdravlja nakon okončanja krize.\nTransparentnost. Država mora jasno i bez odlaganja da objasni svako korišćenje velikih podataka za praćenje širenja virusa. To uključuje objavu detaljnih informacija o podacima koji se sakupljaju, periodu zadržavanja informacija, alatima koji se koriste za njihovu obradu, načinima kako se donose odluke o javnom zdravlju uz upotrebu tih alata, kao i da li ovi alati imaju pozitivne ili negativne rezultate.\nPoštovanje procedura. Ako vlasti pokušaju da ograniče ljudska prava na osnovu velikih podataka prikupljenih nadzorom, na primer ako pokušaju da stave u karantin određene osobe samo na osnovu zaključaka algoritama o njihovim odnosima sa drugim ljudima ili putovanjima, tada se građanima mora omogućiti da blagovremeno i pravično preispitaju te zaključke i ograničenja.\nSistemi za analizu velikih setova podataka i nadziranje našeg kretanja, zdravlja i ličnih odnosa omogućavaju državama i korporacijama da čitaju naše živote kao otvorenu knjigu. Takva obrada podataka često narušava našu privatnost, podriva slobodu izražavanja i udruživanja i pretvara se u dodatni pritisak na manjinske grupe. Stručnjaci za javno zdravlje sada mogu da odobre neke upotrebe podataka u cilju suzbijanja zaraze. Ali to mora da bude i medicinski opravdano, dok svaka obrada ličnih podataka mora da bude proporcionalna stvarnoj potrebi. Ljudi ne smeju da budu predmet nadzora zbog svog etničkog porekla ili drugih demografskih faktora, a sva nova ovlašćenja moraju da budu ukinuta kada se virus stavi pod kontrolu.\nPreuzeto i prilagođeno sa sajta Electronic Frontier Foundation (EFF): M. Guariglia, A. Schwartz, Protecting Civil Liberties During a Public Health Crisis, 10. mart 2020, https://www.eff.org/deeplinks/2020/03/protecting-civil-liberties-during-public-health-crisis\nVanredno stanje i digitalna prava u Srbiji – komentar SHARE Fondacije\nU Srbiji je 16. marta 2020. godine doneta Odluka o proglašenju vanrednog stanja. Istog dana je Vlada usvojila i Uredbu o merama za vreme vanrednog stanja.\nPrema pravilima iz Ustava Srbije, za vreme vanrednog stanja Vlada može da propiše mere kojima se odstupa od Ustavom zajemčenih ljudskih i manjinskih prava. Ovo ovlašćenje nije apsolutno, postoje određena ljudska prava od kojih se ne može odstupati ni u vreme kada je na snazi vanredno stanje – kao što su, između ostalih, pravo na život, pravo na dostojanstvo, pravo na fizički i psihički integritet ličnosti. Međutim, za vreme vanrednog stanja moguće je ograničiti pravo na tajnost pisama i drugih sredstava opštenja, zaštitu podataka o ličnosti, slobodu mišljenja i izražavanja, slobodu medija ili pravo na obaveštenost.\nPostojeća Uredba o merama za vreme vanrednog stanja pre svega ograničava slobodu kretanja i slobodu okupljanja. Od daljeg razvoja situacije sa epidemijom korona virusa zavisi da li će Vlada uvesti i neke druge mere, odnosno ograničiti još neka od Ustavom zajemčenih prava i sloboda. Međutim, i ukoliko se to dogodi, potrebno je istaći da Ustav takođe reguliše da je ograničavanje ljuskih prava dozvoljeno samo u obimu u kojem je to neophodno.\nŠto se tiče prava na privatnost i prava na zaštitu podataka o ličnosti, postoji zakonska mogućnost da se ova prava ograniče u određenoj meri kako bi se zaštitio viši i opšti cilj javnog zdravlja i bezbednosti. Međutim, za svako ograničenje prava neophodnost predviđene mere podrazumeva: da bude jasno šta je konkretna svrha ograničavanja prava, da tu svrhu nije moguće postići bez navedenog ograničenja, odnosno da je ograničenje svedeno na minimum neophodan za postizanje predmetne svrhe.\nIsti kriterijum neophodnosti važi i za slobodu medija i pravo na obaveštenost. U trenutnim okolnostima posebno je važno kontrolisati širenje panike i kontradiktorno obaveštavanje, jer posledice pogrešnih informacija mogu biti ozbiljne. S druge strane, neosnovano ograničavanje ovih prava takođe može naneti ozbiljnu i dugoročnu štetu po društvo, pa je od izuzetnog značaja dobro utvrditi ravnotežu i sprečiti zloupotrebe.\nNajzad, treba naglasiti i to da, prema Ustavu, mere odstupanja od ljudskih i manjinskih prava prestaju da važe prestankom vanrednog stanja.


Dunav dočekuje Tamiš 27.01.2017.\nNakon tri uzastopna gostovanja, Dunav će na svom terenu pokušati da prekine niz od dva vezana poraza. U goste stiže odlična ekipa Tamiša koja se trenutno nalazi u gornjem delu tabele. Pančevci će u Staru Pazovu doći posebno motivisani, da pokušaju da se revanširaju Alasima za poraz u prvom delu prvenstva. Dunav je na poslednje četiri utakmice, zbog povreda, nastupio bez standardnih prvotimaca ali je ipak uspeo da ostvari dve pobede i obezbedi plasma na završnicu Kupa. Pobeda u duelu protiv Tamiša je imperativ, da se popravi plasma na tabeli i povrati samopouzdanje, jer sledi serija izuzetno teških utakmica. Uzbudljiva utakmica ova dva tima sa početka sezone obećava da publiku u hali Park očekuje još jedan praznik košarke u subotu.\n„Očekuje nas utakmica sa izuzetno kvalitetnim protivnikom, ekipom koja je pažljivo selektirana. Tamiš iz utakmice u utakmicu igra sve bolju košarku, igraju raznovrsno, počev od kvalitetne unutrašnje igre pa do šuta za 3 poena u visokom procentu. Ekipu Tamiša takođe krasi i čvrsta igra u odbrani pa nas kao i u prvoj utakmici očekuje rovovska borba za svaki poen na meču. Što se naše ekipe tiče i dalje imamo problema sa poverdama naših visokih igrača, a nadam se da će neko od njih trojice (Zorčić, Rudan i Pavlović) moći da nam pomogne u ovoj veoma bitnoj utakmici i borbi za vrh tabele.“\nNikola Sočanac (KK Dunav):\n„Tamiš je dobra ekipa sa jakom i disciplinovanom odbranom i biće jedan od glavnih konkurenata za Super ligu. Uspeli smo da pobedimo u prvom delu prvenstva i nadam se da ćemo uspeti i kod kuće da ponovimo taj rezultat.“\nUtakmica DUNAV – TAMIŠ igra se u subotu od 20h u Staroj Pazovi, uz direktan prenos na KLS TV.


Pravila ITF-a kočnica da Raonić odmah nastupi za Crnu Goru - Vijesti.me\nPravila ITF-a kočnica da Raonić odmah nastupi za Crnu Goru\nRaonić nam je kazao da kada se stvore uslovi neće biti nikakvih problema da se uđe u proceduru za sticanje prava nastupa za Crnu Goru, ali za sada to nije moguće - rekao je Rašović. Edit\nMilos Raonic (Foto: REUTERS)\nMINA 11. februar 2011, 15:14 ažurirano 27. februar 2019, 02:44\nCrnogorski teniser sa kanadskim pasošem Miloš Raonić zbog ranije preuzetih obaveza za sada ne može da nastupa za Crnu Goru, rekao je danas predsjednik Teniskog saveza Crne Gore (TSCG) Dimitrije Rašović.\nOn je u razgovoru za agenciju MINA kazao da Raonića ometaju i pravila Svjetske teniske asocijacije (ITF) koja preciziraju da bi mogao da igra za drugu reprezentaciju nakon tri godine od posljednjeg reprezentativnog nastupa.\nPrema njegovim riječima, Raonić već godinu nije igrao za Kanadu tako da bi trebale da prođu još dvije kako bi stekao pravo nastupa za Crnu Goru.\n- Kod njega postoji volja, ona nije sporna. Kazao nam je da je ponosan što je Crnogorac i stalno pominje Crnu Goru. Saopštio je da kada se stvore uslovi neće biti nikakvih problema da se uđe u proceduru za sticanje prava nastupa za Crnu Goru, ali za sada to nije moguće - rekao je Rašović agenciji MINA.\nRašović je naglasio da je Raonić zainteresovan, ali i da se mora ispoštovati procedura.\n- On je voljan, njegov otac je ponosan što Miloš stalno pominje Crnu Goru. Zainteresovan je da igra za nas, iako je Crna Gora i infrastrukturno, i u stručnom kadru i ekonomski mnogo slabija od Kanade - kazao je Rašović.\nOn smatra da bi "mnogo toga trebalo da se poklopi pa da Rašović zaigra za Crnu Goru”.\n- To TSCG ne može sam, morala bi i država da se uključi, određeni sponzori da bi se doveo jedan takav igrač, koji će biti među deset najboljih na svijetu - rekao je Rašović.\nRašović je istakao da bi Raonić na ATP turnirima pravo nastupa pod crnogorskom zastavom mogao da stekne veoma brzo.


Fenomen kamenih kugli u naselju Zborište – EUskola\nFenomen kamenih kugli u naselju Zborište\nNovember 28, 2016 Publisher bih, fenomen, kamen, kugla, naselje, Zboriste\nPriroda i historija nas uvijek mogu fascinirati, pokazuju to i savršeno formirane kamene kugle, koje su pronađene u velikokladuškom naselju Zborište, podno Grljevca. Za sada postoje samo brojna nagađanja o historiji ovih…\nPriroda i historija nas uvijek mogu fascinirati, pokazuju to i savršeno formirane kamene kugle, koje su pronađene u velikokladuškom naselju Zborište, podno Grljevca.\nZa sada postoje samo brojna nagađanja o historiji ovih kugli koje su težine 600, 1200 i 2500kg, a upravo pažnju privlači misterija da li je djelo čovjeka ili prirode.\nPredsjednik Planinarskog društva „Velika Kladuša“ Šefik Sadiković trenutno se bavi istraživanjem ovog fenomena. Prema njegovim riječima, kugle su otkopali, a s obzirom da nisu stručnjaci na ovom polju, mogu samo pretpostavljati o njihovom porijeklu. U skorijoj budućnosti kamene kugle trebao bi pogledati jedan geolog iz Bosanske Krupe, kako bi se sa sigurnošću utvrdila njihova historija.\nKako kaže Sadiković, ove kugle će biti jedna zanimljiva atrakcija za pogledati na predstojećem okupljanju planinara sa područja USK-a koje će biti upriličeno povodom obilježavanja 25. novembra, Dana državnosti BiH.\nPlaninari su uređivali ovu prvu markiranu stazu na području općine Velika Kladuša, od Zborišta (kod džamije) preko Drobčevca i Klupa do Grljevca. U petak, 25. novembra PD „Velika Kladuša“ bit će domaćin tradicionalnog druženja planinara sa područja našeg kantona.\n← Ispovijest koja je zgrozila Balkan: Ja ne kasapim, ja ubijam za 5,6 sekundi\nMektić: Lična karta košta oko tri, a građanima se naplaćuje 18 KM →\nŽivot na minus 70: Ovo je najhladnije naselje na planeti\nDecember 14, 2015 Publisher 0\nNarednih dana u BiH promjenjivo vrijeme\nJuly 5, 2016 Publisher 0\nPlaćali smo najskuplje dokumente u Evropi\nJanuary 23, 2016 Giver 0


Otvorena izložba "Blago i carevi - raskoš rimske Srbije" u Italiji - MediaSfera\nIzložba „Blago i carevi – raskoš rimske Srbije” otvorena je sinoć u palati Meizlik u Akvileji na severoistoku Italije i trajaće do 3. juna.\nPostavku čini 61 eksponat reda najznačajnijih ostvarenja umetnosti i zanatstva, od 1. do 6. veka, kada je prostor današnje Srbije bio integralni deo Rimskog carstva.\nEksponati na svoj način dočaravaju i period promena Rimskig carstva u svojim ondašnjim provincijama koje su bile na tlu današnje Srbije. Primerice, period raskošnih carskih palata i gradova: Medijanu Konstantina Velikog, Romulijanu (Gamzigrad), rodno mesto cara Galerija, Šarkamen Maksimina Daje ili Sirmijum, jednu od četiri zvanične prestonice Rimskog carstva u kojoj se nalazila palata Konstantina Velikog i njegovog sina Konstancija Drugog.\nKako kaže autorka izložbe Ivana Popović, u Akvileji je ispričana priča o rimskim osvajanjima, promenama u carstvu, o kontaktima sa varvarskim plemenima i iz različitih uglova sagledan period Rimskog carstva na tlu današnje Srbije na kome je rođeno 17 rimskih careva.\nAntonio Zanardi Landi, predsednik Fondacije “Akvileja”, rekao je, između ostalog, da je Akvileja, kao i Srbija, vekovima predstavljala pograničnu teritoriju.\n– Nastala je kao vrata ka istoku koja bi omogućila širenje Rimskog carstva, ali je za nekoliko godina postala kapija sa istoka. U Akvileji su se prožimali uticaji sa Balkana, Bliskog istoka, sa severa Afrike, a kroz to se stvarala specifična kultura – rekao je Antonio Zanardi Landi.\nTagovi"Blago i carevi - raskoš rimske Srbije" Akvileja beograd izlozba Narodni muzej Palata Meizlik


Početna/Software/Samo 36% kompanija će biti potpune kompatibilne sa GDPR do njegovog stupanja na snagu\nPrema IBM-ovom istraživanju, 60% kompanija koristi GDPR kao polaznu tačku za poboljšanje privatnosti, bezbednosti i upravljanjem podacima.\nU vreme ovog pisanja, krajnji rok za kompatibilnošću sa EU GDPR (General Data Protection Regulation) je za samo 9 dana – 25 maj 2018. Uprkos brzom približavanju ovog roka, samo 36% kompanija veruje da će u potpunosti biti kompatibilni do tog roka, sudeći po nedavnom IBM-ovom istraživanju.\nOvo ne znači da te kompanije neće prihvatiti GDPR – one jednostavno nisu u mogućnosti da to učine dovoljno brzo. A neke očekuju da će dolazeća regulativa biti katalizator za “čišćenje kuće”: 60% njih je reklo da ovo koriste kao polaznu tačku za poboljšanjem privatnosti, bezbednosti i upravljanjem podacima, ili kako se misli – za kreiranje novog poslovnog modela.\nOdvojeno Harris Poll istraživanje, u ime IBM-a, je otkrilo da će oko 20% potrošača verovati organizacijama da će nastaviti sa održavanjem njihovih podataka o privatnosti.\nAli u IBM-ovom nedavnom istraživanju, 84% poslovnih lidera je reklo da će uprkos dokazu GDPR regulative biti “pozitivne razlike” za javnost.\nJoš 76% njih je reklo da će GDPR pomoći u izgradnji pouzdanih veza i ponuditi nove poslovne mogućnosti, kako je rečeno u istraživanju.\n“Početak GDPR takođe dolazi u vreme velikog nepoverenja između korisnika i poslovne mogućnosti da zaštiti njihove lične podatke.” Cindy Compert, CTO zaštite podataka i privatnosti za IBM-ovu bezbednost je rekla u izveštaju. “Ovi faktori zajedno kreiraju perfektnu oluju za kompanije da razmisle ponovo o njihovom pristupu odgovornošću prema podacima i počnu da obnavljaju poverenje koje je potrebno u današnjoj ekonomiji koja se bazira na podacima.”\nPa, šta kompanije rade povodom GDPR-a? Prema izveštaju, 80% njih smanjuju količinu ličnih podataka koje su sačuvali, 78% njih ograničava broj zaposlenih koji mogu da pristupe ličnim podacima, a 70% njih briše nepotrebne podatke.\nNaravno, pronalaženje podataka na koje se uticalo i biti siguran da oni podržavaju regulativu je najteži deo GDPR-e usklađenosti. Ali neke kompanije to čine u potpunosti, sa 22% kompanija koje koriste GDPR “kao potpuno transformisanu poslovnu priliku kako će oni da pristupe odgovornošću za podacima i upravljanjem.”\nOd tih pomenutih 22%, nekih 93% je promenilo njihovu odgovornost da bi ispunili GDPR zahteve, a 79% je spremno da sprovede otkrivanje podataka i proveri tačnost podataka koje imaju. A nekih 74% je krenulo sa bezbednošću kreirajući principe za njihove nove proizvode i usluge, kaže se u izveštaju.\nPravljenje slajda, tačke ili prezentacija? Evo velikih izuzetaka:\nSamo 36% vodećih kompanija veruje da će njihove kompanije biti u potpunosti kompatibilne sa GDPR koji počinje 25 maja 2018. – IBM, 2018\nKao odgovor na GDPR, 80% kompanija uklanja količinu ličnih podataka koje imaju, a 78% ograničava broj ljudi koji mogu pristupiti tim podacima. – IBM, 2018\nEU GDPR IBM


Klark: Vojska Kosova posle normalizacije odnosa sa Beogradom\nVUČIĆ OŠTRO ODGOVORIO RAMUŠU: Zbog OVIH reči poželeće da se zavuče u mišju rupu!\nCerar tražio od Srbije da se izjasni da li je za EU ili Rusiju, Dačić mu ekspresno odgovorio: Laktao da ugosti Putina, a sad nas proziva\nOva lepotica će biti Putinova žena?! Ona je osvojila srce ruskog predsednika!\nPravo u centar! Srbijo ove reči Nenada Jezdića ne smeju da se zaborave!\nIZAZVAO BURU U REGIONU: Hrvatski istoričar osuo žestoko po Albancima\nsvibanj 16, 2018 svibanj 16, 2018 admin 0 Comments\nPriština – Penzionisani američki general i komandant NATO snaga u Evropi za vreme agresije na Srbiju, Vesli Klark, izjavio je da će doći vreme za formiranje kosovske vojske, ali da to treba da se dogodi tek nakon potpune normalizacije odnosa Beograda i Prištine.\n„Doći će vreme kada će Kosovu trebati sopstvena vojska ali to treba da se dogodi nakon što se odnosi sa Srbijom normalizuju. I NATO bi trebalo da ostane na KiM sa Kforom do tog vremena i da Kosovu omogući potpuni privredni razvoj, ulaganje u ekonomske resurse i infrastrukturu, energiju, puteve i drugo što će Kosovo učiniti još atraktivnijim za strana ulaganja”, rekao je Klark u intervju za Glas Amerike na albanskom jeziku.\nUpitan da prokomentariše proces pregovora o normaliyaciji odnosa Beograda i Prištine, Klark je kazao da je u tom procesu neophodan „punopravan posrednik”, čija je jedina misija da približi dve strane i normalizuje njihove odnose.\n„Mislim da bi to mogao biti Amerikanac, pa čak i Evropljanin, gde god je podrška veća. Ali, na kraju, budući da i Kosovo i Srbija žele da budu deo EU, to mora da bude Evropljanin, ili idealno, američko-evropska grupa”, ocenio je Klark.\nUpitan da kaže koliki je rizik od obnov sukoba na Balkanu, Klark je rekao da smatra da se nešto slično neće dogoditi u bliskoj budućnosti.\n„Mislim da je ono što se mora učiniti u politici je da se obezbedi bezbednost, a zatim da se gleda u budućnost s nadom i da se izbegne korišćenje straha kao političkog uticaja. To je težak put kroz koji moraju da prođu politički lideri i administracije, ali trebaju da ponude nadu za budućnost kao motivišuću silu umesto da se boje šta se može dogoditi”, rekao je Klark. (Tanjug)\nDozvolite da NATO brine o bezbednosti\n„Mi još uvek ovde imamo Kfor kako bi obezbedio sigurnost Kosova. Ja mislim da ljudi koji su služili u OVK 20 godina ranije i koji su formirali policiju imaju odličnu vezu. Ali kada bi bio na Kosovu i mogao da računam na odbranu od strane Kfora i NATO-a smatrao bih opravdanim da sredstva Vlade idu u ekonomski razvoj umesto da se troše za oružane snage”, izjavio je je Vesli Klark na konferenciji za novinare u Prištini.\n„Dok je NATO ovde zarad sigurnosti, dozvolite da se oni time bave i rade svoj posao”, kazao je Klark. Bivši komandant NATO je rekao da će doći vreme kada će Kfor otići ali je dodao da to vreme nije još došlo. (Beta)\nTači odlikovao Klarka\nPredsednik Kosova Hašim Tači je jubilarnom Predsedničkom medaljom desete godišnjice nezavisnosti Kosova odlikovao američkog generala Veslija Klarka, bivšeg glavnokomandujućeg NATO snaga u Evropi u vreme bombradovanja SRJ. Tači je na društvenoj mreži Fejsbuk napisao da je to priznanje i za građane i vojnike SAD za doprinos Kosovu.\n„Ovo odlikovanje za generala Klarka predstavlja priznanje i zahvalnost za hiljade američkih građana i vojnika koji su dali izuzetan doprinos za Kosovo”, napisao je Tači na Fejsbuku.\n← Đoković pobedio Basilašvilija\nVLADIKA ATANASIJE: Vuk Drašković je izdajnik i notorni ludak… →\nAleksandra Pandurević javno otkrila koji će bh. političari uskoro biti uhapšeni\nveljača 2, 2018 admin 0\nSVAKA ČAST! ODRŽAVA SE PARADA RODITELJA UPRKOS ZABRANI!\nsvibanj 19, 2018 admin 0\nŽivković: Ima mesta za Dveri, ako se odreknu rusofilije\nsrpanj 30, 2018 admin 0


Obeleženo 199 godina od Drugog srpskog ustanka\nglaszapadnesrbije.rs 23. април 2014. године Традиција Коментари\nDržavna ceremonija odavanja počasti, povodom 199 godina od početka Drugog srpskog ustanka održana je danas u spomen-kompleksu "Drugi srpski ustanak" u Takovu kod Gornjeg Milanovca.\nDržavna ceremonija odavanja počasti, povodom 199 godina od početka Drugog srpskog ustanka održana je danas u spomen-kompleksu "Drugi srpski ustanak" u Takovu kod Gornjeg Milanovca. Pored zvaničnika Vlade Srbije, vence su položili i predstavnici Vojske Srbije kao i predstavnici opštine Gornji Milanovac, udruženja i građani, potvrdio je odbor Vlade Srbije za negovanje tradicija oslobodilačkih ratova.\nU Takovu se nalazi memorijalni kompleks posvećem događajima iz 1815. kada je Miloš Obrenović, nakon bogosluženja u crkvi-brvnari na Cveti, pozvao okupljene ugledne Srbe da ponovo uzmu oružje u ruke i nastave borbu započetu 1804. pod Karađorđem.\nU Takovu, 23. aprila 1815. godine, Miloš Obrenović je na skupu starešina objavio početak novog ustanka za oslobođenje Srbije od turske vlasti.\nVeštim diplomatskim pregovorima Miloš Obrenović je do kraja 1815. zaključio usmeni mir s Marašli Ali-pašom, po kojem je priznat za vrhovnog srpskog kneza.


Državljanin Srbije iz Preševa preživeo nesreću u Bugarskoj\nZaev: Državljanin Srbije iz Preševa preživeo nesreću i u bolnici je u Bugarskoj\nVesti Autor:N1 Beograd23. nov. 202110:40 > 16:039 komentara\nPremijer Severne Makedonije Zoran Zaev izjavio je da je državljanin Srbije iz Preševa, koji se nalazio u autobusu iz Severne Makedonije koji se tokom noći zapalio na autoputu u Bugarskoj, preživeo nesreću i da se trenutno nalazi u bolnici u Sofiji. Ambasador Srbije u Bugarskoj Željko Jović za N1 kaže da zasad nema nijedne zvanične potvrde o tome da među stradalima u nesreći ima i državljana Srbije.\nJedini državljanin Srbije koji je bio u autobusu koji je izgoreo u Bugarskoj je Ljulzim Sulejmani iz Preševa i on je među sedam preživelih putnika, kao i njegova verenica iz Kumanova s kojom je išao na putovanje u Istanbul, rekao je makedonski premijer Zoran Zaev, prenosi Nova.rs.\nPrethodno je objavljeno da je 46 ljudi poginulo u nesreći u Bugarskoj, a da je među njima i jedan državljanin Srbije iz Preševa.\n„U ovoj tragediji sedam ljudi je preživelo, hvala Bogu. Među preživelima je i Ljulzim Sulejmani iz Preševa“, kaže Zaev.\nAmbasador Željko Jović za N1 kaže da su bugarski istražni organi i dalje na terenu i da pokušavaju da utvrde tačne okolnosti kako i zašto se ova velika tragedija desila.\nNaglašava da je prema nezvaničnim informacijama, verovatno na osnovu spiska putnika agencije, u autobusu bilo 52 putnika od kojih je 45 stradalo, a sedmoro je spaseno i trenutno se nalaze u bolnici u Sofiji.\n23. nov. 2021 33\nZaev kaže da među žrtvama ima i srpskih državljana, zasad bez potvrde iz Srbije\n„Mi smo u kontaktu sa svim bugarskim institucijama, i do sada nismo dobili nijednu informacijama koja je zvanična da među ljudima koji su stradali ima srpskih državljana“, ističe ambasador.\nNa pitanja otkud onda premijeru Zaevu informacije o tome da među stradalima ima i putnika iz Srbije, Jović kaže da pretpostavlja da predsednik vlade Severne Makedonije „ima neke spiskove“.\n„Ali ja kao ambasador ne mogu ništa da kažem dok ne dobijem izveštaj bugarskih istražnih organa. Bila su četiri autobusa iste kompanije, moguće je da su putnici na odmorištima prelazili iz jednog autobusu u drugi, moguće je da je na poslednjem odmorištu neko izašao ili ušao u autobus“, navodi ambasador.\nIstiče i da su sva tela stradalih izgorela do neprepoznatljivosti zbog čega je DNK analiza jedini način da budu identifikovani.\nStoga je uveren da ćemo zvaničnu potvrdu o konačnom broju i identitetu žrtava saznati tek posle te analize, i da ćemo „možda do kraja dana da odgonetnemo pitanje da li je u autobusu bilo sprskih državljana“.\nIzvlače tela iz autobusa\nPodsetimo, autobus u kojem je bilo 52 ljudi putovao je autoputem Struma iz Sofije prema Blagoevgradu na jugozapadu zemlje, a do nesreće je došlo oko 2 časa kod izlaza za mesto Bosnek, oko 40 kilometara južno od Sofije.\nNovinarka Slobodna TV iz Skoplja Kristina Atovska, koja izveštava sa mesta nesreće, rekla je za N1 da policija ne dozvoljava da se približe autobusu iz kog ekipe izvlače tela stradalih.\nSedam osoba je, kako je dodalo, prevezeno u bolnicu u Sofiji, a među njima je i srpski državljanin koji je preživeo.\nNajmlađi putnik koji je uspeo da se živ izvuče iz zapaljenog autobusa ima 17 godina, a sve hospitalizovane osobe su van životne opasnosti sa posekotinama i opekotinama.\nAtovska je navela i da još nema informacija o uzroku nesreće, kao i da je saobraćaj i dalje zatvoren.\nAmbasadorka Srbije potvrdila za N1: Među preživelima i srpski državljanin\nAmbasadorka Srbije u Severnoj Makedoniji Nevena Jovanović rekla je za N1 da je, prema saznajima kojima raspolaže ambasada, među preživelim putnicima jedan državljanin republike Srbije. „Nemamo više zvaničnih informacija od toga. Makedonski ministar zdravlja se uputio u Bugarsku sa predsednikom vlade i u njegovoj izjavi jasno stoji da su svi preživeli van životne opasnosti“, rekla je Jovanović i dodala da pretpostavlja da više informacija ima naša ambasada u Sofiji.\nOna je rekla da je od jutros u kontaktu sa ambasadorom Srbije u Bugarskoj Željkom Jovićem i da on pokušava da stupi u kontakt sa našim preživelim državljaninom.\nJoš je rano i nezahvalno spekulisati koji su uzroci nesreće, a činjenica je da je jutros osvanuo tužan dan za sve u Severnoj Makedoniji, da su svi u šoku i veliki je pritisak na institucije jer javnost pokušava da dođe do informacija kojih u ovom trenutku nema mnogo, rekla je ambasadorka.\nUpitana da li su tačne informacije koje prenose mediji, da je autobus bio u okviru ture za Istanbul, ona je rekla da u ovom trenutku u Severnoj Makedoniji nema mnogo zvaničnih informacija i da se sva saznanja baziraju na natpisima iz medija. „Suzdržala bih se od ocena, procena i slično, pošto još nema zvaničnih informacija“, rekla je Jovanović.\nautobusbugarskasaobraćajna nesrećaSeverna MakedonijaŽeljko Jović


Usvojen pravilnik koji reguliše karijerno vođenje i savetovanje učenika u dualnom obrazovanju - Istraživačke aktivnosti\nU januaru 2019. godine usvojen je Pravilnik o bližim uslovima, načinu rada, aktivnostima i sastavu Tima za karijerno vođenje i savetovanje u srednjoj školi koja realizuje obrazovne profile u dualnom obrazovanju. Navedeni pravilnik Zakona o dualnom obrazovanju postavlja pred timove za karijerno vođenje i savetovanje u srednjim školama koje realizuju profile u dualnom obrazovanju nove zadatke u ovoj oblasti.\nNovine u radu timova za karijerno vođenje i savetovanje\nGlavna razlika u pogledu rada timova za karijerno vođenje i savetovanje u srednjim školama generalno i timova u školama koje realizuju obrazovne profile u dualnom obrazovanju jeste u njihovom sastavu. Naime, timovi u srednjim školama koje realizuju obrazovne profile u dualnom obrazovanju pored stručnih saradnika i nastavnika su prošireni uključivanjem predstavnika strukovnih udruženja, jedinica lokalne samouprave i poslodavaca. Takođe, u ovim timovima su uključeni nastavnici stručnih predmeta iz područja rada obrazovnog profila u dualnom obrazovanju kao i koordinator učenja kroz rad.\nPravilnikom se detaljnije opisuje niz aktivnosti koje je potrebno da sprovode članovi timova za karijerno vođenje i savetovanje. Jedna od novih nadležnosti timova jeste obavljanje aktivnosti radi raspoređivanja učenika za učenje kroz rad.\nŠta poručuju rezultati istraživanja\nPredstavnica Beogradske otvorene škole učestvovala je u radu radne grupe Ministarstva prosvete, nauke i tehnološkog razvoja za izradu podzakonskog akta Zakona o dualnom obrazovanju, a istraživački tim BOŠ-a je izradio i analizu o karijernom vođenju i savetovanju u programima učenja kroz rad kako bi podržao rad na izradi ovog dokumenta.\nU okviru istraživanja sprovedena je desk analiza postojećih načina realizovanja aktivnosti karijernog vođenja i savetovanja u vezi sa učešćem učenika u učenju kroz rad u evropskim zemljama. Takođe, početkom maja 2018. godine održani su intervjui sa nastavnicima i stručnim saradnicima koji su predstavnici timova za karijerno vođenje i savetovanja u školama sa profilima u dualnom obrazovanju.\nNa osnovu dobijenih podataka, kreirana je publikacija „Karijerno vođenje i savetovanje i učenje kroz rad“ koja sadrži preporuke za primenu pravilnika o radu tima za karijerno vođenje i savetovanje u srednjim školama koje realizuju obrazovne profile u dualnom obrazovanju.\nViše o rezultatima i preporukama dostupno je ovde.\nBeogradska otvorena škola se zalaže za unapređivanje pravno-institucionalnog okvira za sprovođenje politike karijernog vođenja i savetovanja u Srbiji kroz inicijativu Karijerno vođenje i savetovanje za bolju zapošljivost mladih – KVIS na BIS, podržanu od strane Solidar Suisse – Kancelarije u Srbiji, petu godinu za redom.


Ujedinjeni za decu - PORTAL\nUjedinjeni za decu\nU saradnji sa UNICEF-om i Centrom za porodični smeštaj dece i omladine Beograd, kompanija Telekom Srbija obezbedila je paketiće i poklone za devojčice i dečake koji žive u hraniteljskim porodicama u Beogradu, sa željom da im ulepša početak nove godine.\n“Svako dete ima pravo da raste u porodičnom okruženju. Kada se dogodi da dete mora da bude odvojeno od svoje biološke porodice, smeštaj u hraniteljskoj porodici je optimalan izbor”, izjavila je Vesna Savić Đukić, predstavnica UNICEF-a.\nSvečana dodela paketića organizovana je u galeriji „O3one“, koja je za ovu priliku obezbedila prostor i time dala svoj doprinos akciji. Takođe, deca su uživala u zabavnom programu koji im je pripredio studio za animaciju dece „Čigra“.\n„Paketići Telekom Srbija obradovali su ove zime više od hiljadu mališana u Srbiji, među kojima su deca bez roditeljskog staranja koja su smeštena u hraniteljske porodice ili rezidencijalne ustanove, deca sa smetnjama u razvoju kao i deca iz nekoliko ustanova u Srbiji koje se bave zaštitom dece. Drago nam je što će, zahvaljujući saradnji sa UNICEF-om, i deca u hraniteljskim porodicama na području Beograda, moći da podele istu radost i da uživaju u poklonima“, naglasila je Miroslava Tešin Popović, stručni saradnik za odnose sa medijima, sektor za PR kompanije Telekom Srbija.\nOvo je još jedna akcija kojom UNICEF i Telekom Srbija nastavljaju svoju dugogodišnju uspešnu saradnju. Već drugu godinu zaredom, umesto organizovanja godišnje proslave i kupovine poklona za poslovne partnere, Telekom Srbija izdvaja sredstva za novogodišnje paketiće namenjene štićenicima brojnih partnerskih organizacija širom Srbije.


Glas javnosti\t01.09.2012 16:14\nPotpredsednik Demokratske stranke Srbije (DSS) Slobodan Samardžić izjavio je danas da Vlada Srbije poput prethodne vlade koristi "iluziju pristupanja EU" kao opravdanje za kosovsku politiku, iako to, kako je ocenio, za Srbiju "više nema nikakvog smisla".\n"Ne samo da EU traži da Srbija prizna Kosovo, nego EU ne može ni Srbiji ništa naročito da priušti u pogledu pogodnosti Sporazuma o stabilizaciji i pridruživanju. To smo kritikovali u politici prethodne vlade, a čini mi se da ćemo morati da nastavimo jer i ova vlada nastavlja tu vrstu politike", rekao je Samardžić.\n"Postoje izjave da nameravaju da rade drugačije od prethodne vlade, a\ns druge strane, i izjave da će primeniti dogovore postignute u Briselu i\nda će nastaviti pregovore o preostalim pitanjima. Ako bude tako, 'primeniti i nastaviti', onda je to kontinuitet sa prethodnom vladom i to uz isto obrazloženje da se to čini zarad pristupanja Srbije EU", rekao je Samardžić.\nPotpredsednik DSS je naveo da je više pokazatelja kontinuiteta, a ostaje da se vidi da li će vlast promeniti politiku i okrenuti list, i kakav će konsenzus predložiti pred skupštinom, što je obećala, kao i da li će ponuditi parlamentu platformu koja bi bila prihvaćena kao nacionalna politika.\n"To se najavljuje, a toga za sada nema", rekao je Samardžić.\nOn je naveo i da poseta Briselu potpredsednice vlade zadužene za evropske integracije Suzane Grubješić, a i najavljena poseta Briselu premijera Ivice Dačića, podsećaju na "pritiske i ucene s kojima je EU stalno suočavala Srbiju", a Srbija prihvatala jer se navodno drugačije ne može.\nUpitan zašto nova vlast ponavlja da Srbija nikada neće priznati Kosovo, iako je premijer Srbije Ivica Dačić takve izjave ranije nazvao "praznom floskulom koja nikoga ne obavezuje", Samardžić je odgovorio da je to ponavljanje dosta onespokojavajuće jer je to "prazna priča" s jedne strane, a s druge, niko od Srbije formalno ni ne traži da prizna Kosovo.\n"Te izjave su besmislene, a alfa i omega politike je ne slušati šta neko priča, nego gledati šta radi. Naši političari pokušavaju da objasne\ngrađanstvu da tu nema nekog problema jer oni (EU) kažu da Srbija ne mora da prizna Kosovo", rekao je Samardžić.\nDodao je da EU, s druge strane, međutim, pritiska da Srbi prihvate albanska dokumenta, da se napravi "normalna granica" između Srbije i Kosova i da se kao poslednja instanca prihvati stav Vrhovnog suda Kosova\no katastarskim pitanjima, odnosno o pitanjima imovine i vlasništva nad zemljom.\nPotpredsednik DSS je naveo i da pritisci idu u i pravcu da se Kosovo prihvati u međunarodnim regionalnim susretima i dijalozima pod imenom Kosovo, odnosno pod državnim imenom.\n"Sam pristanak na to je poraz jer je Kosovo prisustvovalo međunarodnim skupovima pod imenom UNMIK Kosovo i to je jedino što odgovara Rezoluciji 1244, a Stefanović je to promenio i vidim da je i Dačićevo obrazloženje slično - 'mi ćemo insistirati na asimetričnosti'. Ali, potrebno je insistirati na onome kako je Kosovo bilo prisutno dok se poštovala Rezolucija 1244, a ovo je sada sve razgovor o modusu kako da to nezavisno Kosovo bude predstavljeno", rekao je Samardžić.\nAnonymous1. Тачно и даље се наставља са самоубилачким робовањем ЕУ која не само отима Косово већ уништава српску економију.